CPPC ditubuhkan di Teng Bukap

SERIAN: Kerajaan Sarawak akan membangunkan pusat pengumpulan, pemprosesan dan pembungkusan produk pertanian (CPPC) mini di kawasan Teng Bukap, di sini.

Timbalan Ketua Menteri Datuk Amar Douglas Uggah Embas meluluskan CPPC mini di Teng Bukap untuk membantu para petani setempat sekitar kawasan berkenaan.

“Seterusnya saya akan berbincang dengan pihak berwajib untuk menaik taraf jalan ladang bagi memudahkan para petani di kawasan ini mengangkut hasil tanaman,” katanya.

Uggah yang juga Menteri Pemodenan Pertanian, Tanah Adat dan Pembangunan Wilayah berkata demikian pada Majlis Taklimat Pembangunan Pertanian dan Agrotani kawasan N20 di Dewan Teng Bukap di sini semalam.

Terdahulu Uggah juga meluluskan sebanyak 1,000 tong sistem fertigasi untuk kawasan DUN Tarat sebagai galakan kepada petani setempat menyertai pertanian moden.

Uggah mengakui bantuan berkenaan bertujuan untuk menggalakkan para petani di kawasan itu menggunapakai sistem fertigasi bagi menggantikan sistem pertanian sedia ada.

“Cara pertanian moden ini membantu mereka (petani) menghasilkan tanaman yang boleh dikomersial dalam masa yang sama untuk menjana pendapatan mereka,” katanya.

“Kita mahu menggalakkan ramai petani menggunakan sistem fertigasi terutamanya untuk menanam terung asam, cili dan sebagainya,” ujarnya.

Kedua-dua permohonan berkenaan telah disebut oleh Ahli Dewan Undangan Negeri (ADUN) Tarat Datuk Roland Sagah dalam majlis yang sama.

Menurut Sagah peruntukan yang dipohon adalah untuk menaik taraf jalan ladang bagi kemudahan para petani membawa hasil tanaman terutama durian dan sayur-sayuran keluar dari kawasan berkenaan.

“Penduduk kampung perlu berjalan kaki selama dua hingga tiga jam untuk pergi ke kebun mereka.

“Sekiranya jalan raya dibina maka kenderaan dapat masuk yang akan menjimatkan masa mereka,” jelasnya.

Manakala meminta CPPC mini dibina di Teng Bukap untuk diusahakan bersama Pertubuhan Peladang Kawasan (PPK) Siburan dan PPK Serian kata Sagah bertujuan sebagai kemudahan kepada para petani mengembangkan kemahiran selain inisiatif perniagaan.

Turut hadir Menteri Muda Pertanian Dr Abdul Rahman Ismail.

Oleh Diyana Samsuddin

See author's posts


PPSAZK senaraikan lapan pesilat ke Johor

SIAP SEDIA… Antara pesilat wanita yang akan turut serta.

PERSATUAN Persilatan Seni Asli Zamrud Kuching (PPSAZK) akan menyenaraikan lapan pesilat pada Pertandingan Silat Tradisi Dan Acara Kesenian  sempena Festival Pentas Pendekar Johor 2022.Pertandingan tersebut yang akan berlangsung dari 14 hingga 16 Oktober ini bertempat di Dewan Muafakat & Dataran Ayer Hitam, Johor.Menurut Guru Utama PPSAZK, Abang Mustapha Abang Khaider, antara pesilat yang akan berentap dalam pertandingan itu kelak ialah Raden Irfan Dhani Mohd. Izwandy, Muhd. Irfan Hasri, Balqis Syahira Mohd. Maulana Abdullah, Sharifah Azza Amira Wan Noraffendi, Syed Muhammad Syukri Wan Abu Bakar, Ahmad Adam Asan, Abang Mohamad Hazriq Aznil Abang Mustapha dan Mohammad Faiz Jamaluddin.Jelas beliau, pesilat berkenaan akan bersaing dalam beberapa kategori yang dipertandingkan.“Kita tidak meletak sasaran yang tinggi kepada pesilat berkenaa  memadai bagi mereka untuk memberikan yang terbaik,” ujar Abang Mustapha.Beliau akui semua pesilat berkenaan cukup bersedia untuk mengharungi  pertandingan berkenaan.Tambah Abang Mustapha, pertandingan terbabit yang turut disertai pesilat handalan dari negeri-negeri lain.“Saya percaya pesilat kita akan berdepan tentangan sengit pada hari sebenar pertandingan kelak,” jelas beliau lagi.Sambil itu, Abang Mustapha memberitahu, para pesilatnya kini sibuk memperkemaskan diri masing-masing dengan menjalani latihan.“Masih ada masa lagi dan kesemua mereka fokus kepada latihan masing-masing,” kata beliau.

Oleh FATIN SHAHREZA

See author's posts


JAKU IBAN: Sada Bebuah

Tusun Ke-2

MINGGU tu kitai deka berati sereta belematika JAKU IBAN: Sada Bebuah dalam Tusun Ke-2, nampung iya ti udah dichelak dalam Tusun Ke-1 ti dikeluarka minggu dulu tu kemari.

Ba Tusun Ke-1, kitai udah macha segenteran sada bebuah ti bejuluk “Aku Titi Tali Pengingat”, ti alai penulis nyerita pasal pemajik enggau penara rampa menua ba tebing Tasik China Selatan ba sentang endur ti dikumbai Tebing Tasik Alit (tauka Pantai Alit), di Kabong dalam District Saratok, muak ke kiba enti kitai bekapal nama nanga Sungai Krian ari Tasik China Selatan. Sada tu mega bisi ngambar pasal pemanah rampa menua adap ke Nanga Batang Rajang, Nanga Sungai Saribas, Nanga Batang Lupar, Nanga Sungai Sadung, Pulau Burung enggau Tasik China Selatan ti ulih tachar peda ari Tebing Tasik Alit nya. Pantai Alit nya diatu nyau nyadi tempat ti nadai tentu putus dilawa orang alai bemarin sambil mugar penusut runding, ngiga pengerai tubuh enggau minda.

Ba Tusun Ke-2 tu, kitai deka belematika segenteran sada bebuah ti diberi pejuluk “Kemas Muar Lada”. Aram mih kitai sama-sama macha lalu ngupas reti enggau pesan ke lalau pengidup ti bisi teselitka dalam sada bebuah ti siti tu:

“KEMAS MUAR LADA”

Jam silam begelih,

Hari beganti beralih,

Bulan kian bekalih,

Taun mabun besilih,

Serarih nunda upih pinang laka.

Tang mih tangga lada engku tu,

Taja beguyang, tang mengkang gegenih, masih rerendih.

Kaki iya setengah negi,

Penyukung separuh nyandih,

Di perimpah kena kelanyah tanah bebanih.

Pala iya ke atas nyelenga,

Nunga ke la langit putih, remang betindih,

Tangkal iya mayuh udah tanggal,

Gigi mayuh udah rari

Taban hari, maya beralih;

Enti pagi ditunjan kaki,

Ngalih hari dilunjak serarih,

Tang taja iya pedih, tebalan sedih,

Enda kala iya ngedih,

Empai kala ngechih,

Nelah enda ulih tanggung kereja.

Muar lada ukai pengawa seina-ina’, ngerindang hari,

Nurun nyungkap sebun ambun pagi,

Pulai nyau lama lemai, silau hari,

Tulang dipasang magang,

Peluh nengkujuh nelusur daie;

Ai dituntum, lauk dikulum, asi dipanggum pakai bediri;

Ngetu bediri, ngeju berenti pantang mali,

Nadai beduli engkadah hari,

Nganjung ati, ngepung puku-ati,

Nangkap niat, mulung penguji,

Ngansau biau, ngamatka danji, ngenyentukka mimpi,

Ngichaka techiri, sedura nama.

Tang, lalu nadai ga tunga kini,

Masih gaya selama, nadai upa.

Ku perening pating agi tetungging rungging, tating buah,

Puar tu nyau enda alah,

Putik nyau enda udah,

Jengkau bisi kena seliah,

Japai mayuh kena langkah.

Palik ke tengah tanah,

Din pan mayuh buah selampur mirah,

Belimbur baka ke diayah.

Ma pan apin betengah,

Masih dedawah,

Nadai semaya beserambung mua.

Tangga semakin guyah asai ke ka rebah,

Tulang semakin medah, udu kelalah,

Pala asai ke pechah,

Pegu asai ke patah,

Lengan asai ke besalah,

Buah betis asai ke belah.

Nurun aku belubah-lubah,

Baka langkah bala Jarah Manang Menjaya.

Ditu begerit ngeli, madai isi,

Din, di pusat ai utai ti deka diambi;

Ditu ngeli begerit, tulang beritit,

Din, di jerit langit, utai ti deka dikait;

Ah, ukai nasit mih nya kini!

Lapa dih pemidik muti mesai pechik,

Panching kesing empelawa jawa.

Enda bula jaku pemintar pujangga tebangkar:

Iban semuti bekuasa ngelangkar,

Petara bekuasa ngemendar;

Mensia semina nemu merambu,

Allah Taala bekuasa nentu

Tunga tuju, penyeranta pengaya, anak mensia.

Umur tu meruan tatak,

Penegar bisi apak,

Pengering meruan letak,

Pengulih senutuk tipak.

Ah! Manah ku batak

Tiang penyakang, penyukung serarak,

Datai ke tuai, kenyau ari biak.

Uh, chukup ikak, pemadu lelak;

Siang tu nyau pandak,

Malam nyau semak,

Umbas alai  belelak,

Tinduk jenak,

Seraya lina, enda entuie dunya.

Betambit rapit pintu penampak,

Sakka badu tesilak,

Ngetu tekebak,

Tegut bekuta dikanchin maya.

Sepengudah kitai macha sereta belematika sada bebuah “Kemas Muar Lada”, kitai diatu lalu belabuh macha sereta belematika sebagai ari sada bebuah ti diberi pejuluk “Ngepung Mimpi”.

“NGEPUNG MIMPI”

Aku tachangka singkang lansau,

Langkah kepala kayau, pengelima pulau;

Aku tandangka singkang bebuai dadu,

Langkah pengulu lumur satu;

Aku pansangka singkang berambunka nyawa,

Langkah pengiring bala, pemuka perua;

Aku tibarka singkang penikar, tuai tebangkar,

Langkah rimau beranak tunggal;

Aku kenjika singkang berani mati,

Langkah bujang berani;

Ngagai juluk ati, ngepung mimpi,

Ngamatka danji, nuntungka seruan.

Jalai ke dititi ngerenchah padang penusah

Mipir di padang pasir penisil,

Utai dipeda bepetir, nyawa dilah aus kekelah;

Nyerimbing tebiang pemetang, darung kelemayang,

Semimit nadai penerang, tampak besenawah;

Ngilika lepung pemeniti, belabuh di wung penguji,

Perau pechah, suar patah, basah renyah;

Ensuruk begiu, ujan batu, sebun seleju,

Tau ngelebu, landik ngayah, ngasuh medah.

Niki bukit pemesak, melunggang ke sepiak,

Ngilika lebak pengelelak,

Ngasuh insak enda berasai temepak,

Mata tebeliak, dada lisak,

Ati asai ke deka nyabak,

Tang peragam dalam kur ngelaban.

BETAMPUNG

Oleh JANANG ENSIRING

See author's posts


4 keluarga tinggal sehelai sepinggang

BELAGA: Empat keluarga tinggal sehelai sepinggang di Uma Aging Baru Belaga, dalam satu kebakaran, sekitar 9.30 pagi semalam.

Jurucakap dari Pusat Gerakan Operasi Bomba Sarawak berkata, pihaknya menerima maklumat menerusi panggilan telefon dari PBK II Winston Tan, Balai Bomba dan Penyelamat (BBP) Bintulu berkenaan dengan kebakaran rumah panjang tersebut.

“PBK II Winston lapor, beliau menerima maklumat berkenaan melalui WhatsApp SM Sulun Balai Polis Belaga,” katanya.

Katanya, menurut laporan Abu Talip Pengerusi Pasukan Bomba Sukarelawan (PBS) Pekan Belaga, kebakaran berlaku sekitar 9.30 pagi dan hanya menerima panggilan pada 10.00 pagi.

“Beliau bersama seorang lagi anggota PBS Jamaludin Haris bergerak dan sampai ke lokasi pada 10.15 pagi.

“Setiba di lokasi, kebakaran hanya melibatkan sebaris empat (4) rumah kediaman sementara jenis tidak kekal,” katanya.

Dalam pada itu, pasukan PBS Pekan Belaga bersama penduduk kampung memadamkan bara api yang masih menyala bagi mengelak kebakaran merebak ke kawasan bangunan berdekatan.

Kebakaran tersebut tidak melibatkan sebarang kecederaan mahupun kemalangan jiwa dan punca kebakaran masih dalam siasatan.

Oleh Ellie Edward

See author's posts


MFL bantu publisiti pasukan

PEMINAT pasukan yang bertanding di saingan Liga Premier tidak lagi perlu risau sekiranya mahu terus berada di belakang pasukan kesayangan masing-masing.

Ketika tumpuan di media utama lebih terarah kepada saingan Liga Super, kini Malaysian Football League (MFL) tampil dengan cara tersendiri untuk cuba bantu pasukan Liga Premier mendapatkan publisiti.

Dengan memahami situasi getir yang sedang dihadapi pasukan sepanjang pandemik Covid-19 ketika ini, MFL kini membenarkan pasukan Liga Premier untuk membuat siaran langsung perlawanan.

Ketua Pegawai Eksekutif MFL, Dato’ Ab Ghani Hassan berkata kebenaran untuk pasukan membuat siaran langsung baki perlawanan musim ini di platform media sosial dan inisiatif ini adalah salah satu usaha pihaknya untuk membantu pasukan.

“Pihak MFL berharap ini membolehkan lebih peminat menyaksikan perlawanan.

“Ia juga dapat membantu kelab-kelab Liga Premier memberikan pulangan komersial kepada penaja masing-masing,” katanya dalam satu kenyataan kepada media baru-baru ini.

Kelantan, Negeri Sembilan dan Sarawak United FC antara pasukan yang menyiarkan perlawanan secara pay-per-view buat penonton mereka musim ini.

Dalam perkembangan lain, penganjur Liga Malaysia (Liga M) itu mendedahkan seramai 62,318 penonton hadir ke stadium sepanjang kebenaran kehadiran ke stadium pada 2 April sehingga 9 Mei lalu.

Jumlah itu membabitkan 41 aksi Liga Super dan 10 perlawanan Liga Premier.

“MFL amat terharu dengan sambutan yang telah diberikan oleh peminat bola sepak tanah air. Teruskan menyokong bola sepak kita, Liga Malaysia, liga kita.

“Tidak lupa penghargaan yang tidak terhingga kepada pihak kerajaan khususnya Majlis Keselamatan Negara (MKN), Kementerian Kesihatan Malaysia (KKM), Kementerian Belia dan Sukan (KBS) yang memberikan kelulusan manakala Polis Diraja Malaysia (PDRM) memberikan kerjasama sangat baik kepada MFL untuk meneruskan Liga M dalam tempoh mencabar ini,” ujarnya.

Dalam pada itu, perlawanan diantara pasukan Selangor FC II menentang Sarawak United FC, petang Sabtu lalu telah disiarkan secara langsung di media sosial rasmi Facebook TVS.

See author's posts


PERKHIDMATAN BAS PERCUMA KE PPV

KUCHING: Perkhidmatan bas hidrogen akan merangkumi perhentian di dua Pusat Pemberian Vaksin (PPV) iaitu di Stadium Perpaduan di Petra Jaya dan Pusat Konvensyen Borneo Kuching (BCCK).

Dalam satu kenyataan, Sarawak Metro Sdn Bhd, anak syarikat milik penuh Perbadanan Pembangunan Ekonomi Sarawak (SEDC) menjelaskan bahawa perkhidmatan bas percuma ke dua PPV itu akan bermula pada 21 Jun ini.

Katanya, Sarawak Metro berharap perkhidmatan itu akan memudahkan penduduk di kawasan bandar untuk ke PPV.

“Empat perjalanan setiap hari, bas hidrogen ini mula berlepas dari perhentian bas di hadapan Riverside Majestic Hotel pada 7.30 pagi, 9.50 pagi, 1.00 petang dan 3.20 petang.

“Bagi mereka yang menuju ke pusat vaksinasi di Stadium Perpaduan, laluan yang diliputi oleh perkhidmatan bas hidrogen ini merangkumi Jalan Tunku Abdul Rahman, Bazaar Utama, kawasan parkir bertingkat Saujana, Jalan Haji Taha, Jalan Satok, Jalan Matang, Jalan Semarak, Jalan Astana dan Jalan Stadium.

“Sementara itu, Dari Stadium Perpaduan, bas terus menuju ke Jalan Bako dan Jalan Keruing dan berhenti di pusat vaksinasi di BCCK, sebelum membuat jalan pulang ke stadium menuju ke Riverside Majestic Hotel,” katanya menerusi satu kenyataan semalam.

Mengulas lanjut Sarawak Metro berkata, bagi penumpang yang ingin menggunakan perkhidmatan bas percuma ini juga boleh menunggu di mana-mana perhentian bas di sepanjang laluan.

“Selain perkhidmatan bas khusus untuk dua pusat vaksinasi ini, Sarawak Metro juga kini mengendalikan Downtown Heritage Loop, yang juga bermula dari perhentian bas di hadapan Riverside Majestic Hotel.

“Laluan ini akan tertumpu pada mereka yang bercadang untuk pergi ke pusat vaksinasi di Kozi Square, berhampiran Hospital Umum Sarawak. Downtown Heritage Loop ini juga akan mengendalikan lapan perjalanan setiap hari, bermula dari pukul 7.30 pagi,” ujarnya.

Tambahnya lagi, seperti Downtown Heritage Loop, laluan ke pusat vaksinasi di Stadium Perpaduan dan BCCK dianggap sebagai sebahagian daripada perkhidmatan operasi percubaan Metro Sarawak.

“Ia adalah untuk mengumpulkan data sebagai persiapan untuk rancangan masa depan negeri untuk mengadaptasi bas feeder berkuasa hidrogen untuk Transit Pantas Automatik (ART) di bawah projek Sistem Pengangkutan Bandar Kuching (KUTS).

“Sepanjang operasi percubaan ini, Sarawak Metro juga akan sentiasa mematuhi semua Prosedur Operasi Standard (SOP) yang digariskan oleh Jawatankuasa Pengurusan Bencana Sarawak (JPBNS), sebagai sebahagian daripada langkah-langkah untuk membendung penyebaran Covid-19.

“SOP ini termasuk mewajibkan penumpang mengimbas suhu badan mereka ketika memasuki bas dan memakai topeng muka setiap masa,” katanya lagi.

Oleh JEAKQLEYN YACHO

See author's posts


Gambar Anwar potong rambut di kedai gunting anak Sarawak, tular

SETELAH diumumkan sebagai Perdana Menteri ke-10 negara hari ini, tular gambar Datuk Seri Anwar Ibrahim sedang bergunting rambut di sebuah kedai gunting rambut dipercayai milik orang Sarawak di Sungai Long, Cheras di Kuala Lumpur.

Difahamkan gambar itu dirakamkan sebelum proses pengundian Pilihan Raya Umum ke-15 Sabtu lalu.

Gambar itu mendapat perhatian nitizen apabila turut dimuat naik di laman facebook rasmi Anwar Ibrahim dengan keterangannya berbunyi:

“Sempat singgah potong rambut setelah selesai berkempen pilihan raya. Singgah ke kedai gunting rambut di Sg Long yang diusahakan oleh saudara Edy, seorang anak muda yang berhijrah dari Miri.”

Walaupun gambar itu dimuat naik tiga hari lalu, ia terus tular hari ini sebaik pengumuman mengenai pelantikan Anwar sebagai peneraju baharu negara.

Sementara itu, wartawan Utusan Sarawak, Adam Liu beberapa kali cuba menghubungi Edy di kedainya – Edy’s Place (M) Sdn Bhd, namun gagal bagi mendapatkan ulasan, yang mungkin ‘melariskan’ kedai gunting rambutnya sekarang.

Setakat jam 4.45 petang ini, ‘posting’ itu menerima lebih 6,200 komen, 51,400 ‘likes’ dan dikongsi 2,500 kali.

See author's posts


Tanjung Manis perlu dibangun ikut ‘stail ekonomi baharu’

TANJUNG MANIS: Teruskan usaha untuk membangun kawasan Tanjung manis dan sesuaikan dengan ekonomi baharu iaitu ekonomi berteraskan teknologi, kata Datuk Patinggi Tan Sri Abang Johari Tun Openg.

Premier Sarawak itu berkata, kepayahan kawasan Tanjung Manis ialah masalah rangkaian internet dan yang diperlukan ialah komitmen dan kesungguhan semua pihak.

“Bagi merancakkan pembangunan ekonomi baharu ini, sudah tentu kita kita akan menambahbaik infrastuktur selain jalan raya termasuklah lapangan terbang.

“Landasan lapangan terbang Tanjung Manis akan dipanjangkan untuk (membolehkan) kapal terbang mendarat dan juga prasarana yang terbabit dengannya,” katanya.

Beliau berkata demikian ketika berucap pada majlis perasmian Pusat Pentadbiran Kerajaan Sarawak Daerah Tanjung Manis, di sini hari ini.

Abang Johari berkata, naik taraf lapangan terbang itu akan bermula tahun depan.

“Selain itu, di sini (Pusat Pentadbiran Kerajaan Sarawak Daerah Tanjung Manis) akan diletakan kemudahan mesin pengeluaran wang automatik (ATM) dengan kemudahan untuk menyimpan wang dan menggunakan wang termasuklah Sarawak Pay Global.

“Agensi Pembangunan Delta Rajang (RADDA) juga akan mempunyai pejabatnya disini. Ini bermakna kerajaan akan dekat dengan rakyat dan rakyat akan dekat dengan kerajaan.

“Sebab itu semua ahli Yang Berhormat (YB) yang memperjuangkan hak Sarawak mesti diberi kuasa dan jaminan untuk masa depan, termasuklah calon Gabungan Parti Sarawak (GPS) di Parlimen Tanjong Manis, Yusuf Abd Wahab,” katanya.

Abang Johari berkata, semalam ketika bersama Perdana Menteri dio Selangau, Datuk Seri Ismail Sabri menyatakan supaya beliau tidak lupa untuk bekerjasama demi Malaysia.

“Saya jawab, insyaAllah apa yang dikehendaki oleh rakyat Sarawak ialah Kerajaan Pusat yang stabil dan boleh membangunkan negara Malaysia dan GPS dibelakang siapa yang boleh mewujudkan kerajaan yang stabil,” katanya.

Oleh EARL ANEK

See author's posts


Verstappen mahu ulangi ‘keajaiban’

SEGAR daripada memenangi perlumbaan Ulang Tahun ke-70 Ahad yang lalu di Silverstone, Max Verstappen kembali ke tempat di mana dia memenangi perlumbaan F1 sulungnya dan berusaha untuk mengukuhkan cabaran gelarannya dengan kemenangan ke-10 sepanjang kariernya di Grand Prix Sepanyol hujung minggu ini.

Pemandu dari Belanda berusia 22 tahun itu baru berusia 18 tahun ketika, semasa dalam penampilan pertamanya bersama Red Bull, dia memanfaatkan sepenuhnya perlanggaran pusingan pertama yang melibatkan kedua-dua pemandu Mercedes, untuk mencatat kemenangan di Grand Prix Sepanyol pada tahun 2016.

Empat tahun berlalu, dengan Mercedes dianggotai Valtteri Bottas dan Lewis Hamilton, pasukan juara itu berusaha untuk mengelakkan senario yang serupa pada petang tersebut dengan Nico Rosberg menjadi rakan sepasukannya.

Kali ini, mereka juga berharap mereka tidak mengalami masalah penggunaan tayar yang sama dan masalah cuaca panas yang masing-masing menimpa Hamilton dan Bottas di Silverstone dalam perlumbaan British dan ulang tahun dan ke-70 baru-baru ini, yang dimenangi oleh juara enam kali dan Verstappen pada hujung minggu berturut-turut .

Tayar diharapkan, sekali lagi, menjadi faktor utama dalam menentukan keputusan di Circuit de Catalunya di mana suhu tinggi juga dapat mempengaruhi keputusan, terutama kerana perlumbaan, yang dijadualkan berlangsung pada bulan Mei, telah ditunda hingga bulan Ogos kerana wabak Covid-19.

Suhu udara diramalkan berada pada tahap dua puluhan, lebih sejuk berbanding di Silverstone yang panas Ahad lalu, tetapi lebih panas daripada biasa pada awal Mei.

Untuk melegakan Mercedes, Pirelli berkata mereka akan kembali ke tayar yang lebih keras, bukannya tayar yang lebih lembut yang digunakan di Silverstone di mana Hamilton mengalami masalah tayar di pusingan terakhir dalam satu perlumbaan dan bergelut dengan lecet yang teruk dalam satu lagi perlumbaan.

“Ini litar yang berbeza jadi mari kita lihat betapa kompetitif kita melawan Mercedes kali ini dan bagaimana suhu mempengaruhi semua orang,” kata Verstappen, yang berada 30 mata di belakang Hamilton dalam kejuaraan dunia setelah lima perlumbaan.

“Litar Barcleona agak sukar untuk tayar, jadi saya tidak pasti bagaimana ia akan bertahan dalam keadaan panas – akan ada banyak perkara yang tidak diketahui kerana kita biasanya berlumba di sana pada awal tahun, tetapi saya tidak sabar untuk menghadapinya.

“Selepas kemenangan pada hujung minggu lalu, saya teruja untuk kembali ke litar. Ini adalah pencapaian berpasukan yang besar bagi kami dan untuk Honda menang – keputusan yang luar biasa, jika agak tidak di jangka.

“Ini hanya menunjukkan bahawa jika anda terus berusaha mencapai satu matlamat maka hasil yang bagus selalu dapat dicapai.”

Persembahan pemandu dari Belanda yang mengagumkan hujung minggu lalu mengingatkan kenangan bekas pengarah teknikal Ferrari dan pengarah urusan F1 sukan permotoran Ross Brawn yang berkata dia mengingatkannya kepada juara tujuh kali, Michael Schumacher.

Pemandu legenda dari Jerman itu memenangi semua gelarannya di bawah bimbingan Brawn, dua di Benetton dan lima dengan Ferrari. – AFP

See author's posts


Calon Timbalan Menteri dimuktamadkan dalam masa terdekat, kata Anwar

KUALA LUMPUR: Calon-calon bagi jawatan Timbalan Menteri akan dimuktamadkan dalam masa terdekat, kata Perdana Menteri Datuk Seri Anwar Ibrahim.

Perkara itu dimaklumkan Perdana Menteri menerusi perkongsian di laman Facebook beliau hari ini.

Anwar turut memaklumkan mesyuarat kabinet mingguan pagi tadi berjalan dengan suasana yang harmoni dan produktif.

“Saya menegaskan bahawa isu-isu rakyat terutamanya masalah kos sara hidup harus diberi tumpuan dan diselesaikan sesegera mungkin,” katanya dalam catatan tersebut.

Pada 3 Dis lepas, dua Timbalan Perdana Menteri dan 25 menteri Kabinet mengangkat sumpah jawatan di hadapan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah di Istana Negara di sini.

Dua Timbalan Perdana Menteri itu adalah Ahli Parlimen Bagan Datuk Datuk Seri Dr Ahmad Zahid Hamidi yang juga Menteri Kemajuan Desa dan Wilayah serta Ahli Parlimen Petra Jaya Datuk Seri Fadillah Yusof yang juga Menteri Perladangan dan Komoditi.

Dalam satu lagi catatan, Anwar berkata beliau terbuka menerima cadangan yang lebih baik dalam membantu pesawah miskin di seluruh negara dan tumpuan kerajaan ketika ini ini adalah menggunakan kuasa untuk membela kepentingan rakyat terutamanya pesawah miskin.

“Kalau ada pihak lain yang ingin menyanggah usaha kerajaan dalam membantu pesawah miskin, pihak tersebut dipersilakan mengusulkan alternatif. Saya terbuka menerima cadangan yang lebih baik,” kata Anwar.

Pada sidang media Isnin lepas, Anwar berkata kerajaan pimpinannya akan meneliti isu monopoli import beras yang dikuasai tokoh korporat Tan Sri Syed Mokhtar Al-Bukhary serta meneliti keuntungan beliau yang membeli pegangan Bernas milik Tan Sri Tan Boon Seng dengan harga RM800 juta dan Datuk Seri Shahidan Kassim (RM400 juta).

Anwar turut meminta supaya isu monopoli import beras yang dikuasai  Syed Mokhtar tidak dipolitikkan  kerana usaha itu berniat membantu pesawah miskin.

— BERNAMA

See author's posts


Mampukah Ajax kembali menggegar?

AJAX menjadi tuan rumah kepada Liverpool dalam perlawanan Liga Juara-Juara UEFA Khamis ini, 18 bulan setelah dinafikan peluang menentang kelab Anfield itu dalam final oleh kebangkitan menakjubkan Tottenham Hotspur dalam pertemuan separuh akhir di Amsterdam.Pasukan dari Belanda menggegarkan Eropah dengan layak ke peringkat separuh akhir, sebelum banyak pemain terbaik mereka secaa tidak mengejutkan dipancing oleh kelab kaya lain.

AFP Sport melihat apa yang masih ada dalam pasukan Ajax:Dua nama besar meninggalkan kelab pada musim panas 2019 adalah duo pemain antarabangsa Belanda, Matthijs de Ligt dan Frenkie de Jong.Pemain pertahanan tengah De Ligt, yang menjadi kapten Ajax dalam kempen itu pada usia 19 tahun, menjaringkan gol kemenangan menentang Juventus di suku akhir dan juga menjaringkan gol menentang Tottenham di separuh akhir. Dia berpindah ke Juve dengan harga 75 juta euro dan tambahan 10.5 juta euro, bayaran rekod dunia untuk pemain pertahanan.Sementara itu, pemain tengah De Jong, yang kini berusia 23 tahun, dijual ke Barcelona dalam kesepakatan bernilai 86 juta euro yang dipersetujui pada pertengahan musim 2018-19.

Kasper Dolberg dengan peranan kecil dalam kempen Liga Juara-Juara itu, tetapi Ajax masih mendapat keuntungan daripada penyerang Denmark itu, menjualnya ke kelab Perancis, Nice dengan harga 20.5 juta euro. Seorang lagi pemain denmark, pemain tengah veteran Lasse Schone, berpindah ke Genoa di Itali.

Selepas gagal melepasi peringkat kumpulan dalam pertandingan musim lalu, Ajax membiarkan pemain pasukan utama lain pergi, dengan pemain tengah antarabangsa Maghribi yang sangat berbakat, Hakim Ziyech, menyertai Chelsea dengan harga 40 juta euro.

Dan Donny van de Beek adalah yang paling treakhir untuk berpindah, pemain tengah berusia 23 tahun itu yang menjaringkan satu-satunya gol di Spurs dalam perlawanan separuh akhir pertama dijual kepada Manchester United pada bulan September dengan harga 39 juta euro.Secara keseluruhan, juara Eropah empat kali itu telah mengumpulkan hampir 300 juta euro sebagai bayaran perpindahan daripada menjual anggota skuad yang memenangi gelaran domestik pada 2019 dan juga melangkah ke Eropah.

TETAP KEKAL

Sebilangan besar bakat muda dalam pasukan itu telah berpindah, tetapi yang lain tetap ada. Erik ten Hag masih menjadi jurulatih, sementara pemain antarabangsa Serbia, Dusan Tadic masih merupakan salah seorang ancaman penjaring gol utama Ajax.Bekas pemain Southampton itu menjaringkan enam gol dalam rentak Eropah itu dan menjaringkan 16 lagi musim lalu dalam semua pertandingan dalam kempen yang akhirnya dipotong pendek kerana wabak Covid-19, tanpa juara dinobatkan. Tadic juga menjaringkan dua gol dalam kemenangan 5-1 ke atas Heerenveen pada hujung minggu.

Penjaga gol Andre Onana, pertahanan tengah Daley Blind, pertahanan kiri dari Argentina, Nicolas Tagliafico dan pertahanan kanan dari Maghribi, Noussair Mazraoui semuanya tetap menjadi elemen penting.Lebih jauh ke depan, pemain sayap Brazil, David Neres – yang turut menemui sasaran dalam perlawanan suku akhir 2019 menentang Juventus – juga masih merupakan sebahagian daripada skuad Ten Hag.

WAJAH BAHARU

Ajax telah melabur semula sejumlah wang yang diperoleh daripada penjualan selama 18 bulan terakhir, mengeluarkan lebih daripada 15 juta euro untuk menandatangani penyerang antarabangsa Belanda, Quincy Promes dari Sevilla, pemain tengah Mexico, Edson Alvarez dan penyerang muda Brazil, Antony.

Yang terakhir masuk sebagai pmain gantian untuk menjaringkan gol pada hujung minggu. Turut menemui sasaran dalam permainan itu adalah Mohammed Kudus, pemain antarabangsa Ghana berusia 20 tahun yang direkrut dari Nordsjaelland di Denmark.

Ajax terus menaruh kepercayaan kepada pemain muda, tetapi mereka juga membawa pengalaman. Pemain tengah Davy Klaassen ditandatangani dari Werder Bremen dalam kesepakatan 14 juta euro dan kembali ke kelab yang ditinggalkannya pada tahun 2017 setelah gagal di bahagian biru Merseyside di Everton. – AFP

See author's posts


TanKerjasama rakyat, JTS Sarawak ukur NCR

BAU: Kerjasama tidak berbelah-bahagi antara rakyat negeri ini dan Jabatan Tanah dan Survei (JTS) Sarawak memudahkan pengukuran 942, 840 hektar tanah hak adat bumiputera (NCR) dari 2010 hingga sekarang.

Timbalan Ketua Menteri, Datuk Amar Awang Tengah Ali Hasan berterima kasih kepada seluruh rakyat Sarawak kerana bekerjasama membantu Kerajaan Sarawak dalam menyelesaikan isu tanah yang selama ini membelenggu semua.

“Kerjasama erat mempercepatkan penyukatan tanah walaupun pada mulanya berlaku salah faham yang menuduh Kerajaan Sarawak mahu merampas tanah NCR penduduk,” katanya.

Beliau berkata demikian pada Majlis Penyerahan Surat Hakmilik Tanah Seksyen 18 Kanun Tanah Negeri di Dewan Serbaguna Kampung Tanjong Poting, Singai, Bau.

Sebanyak 132 surat hak milik tanah diserahkan kepada 117 penerima bagi kawasan Kampung Bobak Sajong, Kampung Tanjong Poting dan Kampung Sudoh pada majlis itu.

Mengulas lanjut, Awang Tengah memberitahu, Kerajaan Sarawak dari dahulu hingga sekarang sentiasa mengiktiraf tanah NCR berdasarkan sumber sahih dan perundangan.

“Saya menasihatkan rakyat Sarawak supaya mempertahankan hak tanah NCR ini dan jadikan ia sebagai  sumber rezeki untuk meningkatkan taraf ekonomi keluarga.

“Kita akan terus memastikan program penyukatan tanah NCR ini berterusan agar semua rakyat negeri ini mendapat hak mereka masing-masing,” jelasnya.

Tambahnya, sekiranya ada dalam kalangan penduduk yang mahu mendapatkan surat hak milik tanah, amat dialu-alukan membuat permohonan kerana penyukatan tanah NCR bukan paksaan.

“Penyukatan tanah NCR bukan paksaan, sebelum tanah disukat pihak JTS Sarawak dan Kerajaan Sarawak akan melakukan dialog bersama-sama penduduk,” katanya lagi.

Turut hadir, Ahli Dewan Undangan Negeri (ADUN) Tasik Biru, Dato Henry Harry Jinep serta Pengarah  Jabatan Tanah dan Survei Sarawak, Abdullah  Julaihi.

Oleh Nur Ain Otsman

See author's posts


CONMEBOL salur dana hidupkan semula Copa Libertadores

BADAN Pengelola Bola Sepak Amerika Selatan (CONMEBOL) pada Khamis mengumumkan bahawa badan itu telah memberikan tambahan dana berjumlah AS$2.5 juta kepada kelab-kelab yang menyertai pertandingan utamanya sebelum dimulakan semula.

saingan Copa Libertadores dijadualkan akan memulakan perlawanan pertamanya semula pada 15 September ini selepas terhenti enam bulan akibat wabak Covid-19.

CONMEBOL memberikan AS$93 juta kepada kelab-kelab yang menganbil bahagian dalam pertangian utama dan kelab negara untuk membantu kelab-kelap tersebut terus bertahan susulan tidak dapat menjana pendapatan sejka beberapa bula yang lalu.

“Tujuannya adalah untuk memudahkan pertandingan semula dengan menyediakan sumber-sumber yang akan membantu pelbagai entiti memenuhi komitmen dan tuntutan logistik mereka,” kata CONMEBOL dalam satu kenyataan.

Penyambungan semula kejohanan yang melibatkan pasukan untuk pergi ke negara lain, juga bergantung pada pemerintah di negara Amerika Selatan yang menyetujui protokol kesihatan seperti yang dicadangkan oleh CONMEBOL. AFP

See author's posts


LTAT kini jalani fasa pertama transformasi

KUALA LUMPUR: Lembaga Tabung Angkatan Tentera (LTAT) sedang menjalani pelaksanaan fasa pertama perjalanan transformasinya untuk memperkuatkan strukturnya dengan mengimbangkan kemampuannya untuk menjana prestasi dalam tempoh jangka pendek sambil memastikan kemampanan jangka panjang.

Ini termasuk penyusunan semula strategi pelaburan dengan objektif dan falsafah pelaburan jangka masa panjang secara keseluruhan.

“Untuk tujuan ini, Rangka Kerja Peruntukan Aset Strategik kami yang akan menetapkan hala tuju dan sasaran jangka panjang untuk portfolio itu ke arah peningkatan kepelbagaian hampir selesai,” kata Pengerusinya Jeneral (B) Tan Sri Mohd Zahidi Zainuddin dalam satu kenyataan.

Beliau berkata, dana itu sedang mencari potensi pengimbangan semula portofolionya untuk melaksanakan peruntukan dalam instrumen pendapatan tetap yang dapat diperdagangkan.

Sementara itu, dana tersebut telah mengumumkan dividen sebanyak 2.5 peratus untuk tahun kewangan yang berakhir pada 31 Disember 2019, lebih tinggi daripada dua peratus yang dicatatkan pada tahun kewangan 2018.

Dividen yang lebih baik diumumkan itu adalah di sebalik keuntungan bersih yang lebih rendah sebanyak RM91.7 juta pada tahun kewangan 2019 berbanding RM221 juta untuk tahun kewangan 2018.

Mengulas mengenainya keputusan itu, Mohd Zahidi berkata, 2019 adalah tahun yang sukar bagi LTAT kerana prestasinya terjejas terutamanya hasil dividen sifar yang diterima dari dua anak syarikat utama, Boustead Holdings Bhd dan Affin Bank Bhd, berbanding dividen RM124.2 juta diterima pada tahun kewangan 2018.

Pelaburan di kedua-dua anak syarikat ini merangkumi 47 peratus dari jumlah keseluruhan dana.

Hasil dana itu juga dipengaruhi oleh ketiadaan penjualan tanah berbanding RM87.2 juta yang dicatatkan pada tahun kewangan 2018.

LTAT juga dapat mengumumkan dividen yang lebih baik pada tahun kewangan 201, akibat daripada pengecualian liabiliti oleh kerajaan kerana ia dikecualikan daripada membayar dividen terhadap caruman kerajaan kepada dana tersebut.

Setakat 31 Disember 2019, aset di bawah pengurusan LTAT berjumlah RM9.48 bilion. – Bernama

See author's posts


Bayaran GKP 3.0 PEMERKASA mulai disalurkan

KUALA LUMPUR: Jumlah tambahan Geran Khas Prihatin (GKP 3.0) sebanyak RM500 yang diumumkan melalui Program Strategik Memperkasa Rakyat dan Ekonomi (PEMERKASA) Tambahan akan dibayar mulai semalam secara berperingkat kepada perusahaan kecil dan sederhana (PKS) serta mikro, kata Menteri Kewangan Tengku Datuk Seri Zafrul Tengku Abdul Aziz.

Beliau berkata, ini merupakan tambahan daripada RM1,000 yang telah dikreditkan ke dalam akaun mereka yang didaftarkan dalam sistem GKP pada pertengahan Jun 2021.

“Pembayaran yang melibatkan implikasi kewangan sebanyak hampir RM500 juta ini akan dikreditkan terus ke akaun bank mereka.

“Seterusnya, di bawah Pakej Perlindungan Rakyat dan Pemulihan Ekonomi (PEMULIH) yang diumumkan pada 28 Jun 2021, bayaran tambahan GKP 4.0 akan disalurkan kepada penerima GKP sedia ada dan penerima baharu pada September 2021 dan November 2021, masing-masing sebanyak RM500,” katanya dalam kenyataan hari ini.

Tengku Zafrul berkata bagi PKS mikro yang tidak pernah menerima GKP sebelum ini, tempoh pendaftaran GKP 4.0 akan dibuka mulai 15 hingga 31 Julai 2021.

Secara keseluruhan, katanya jumlah peruntukan yang telah dan akan disalurkan kepada hampir satu juta PKS mikro di bawah GKP sejak COVID-19 melanda negara adalah RM6.08 bilion.

Katanya kerajaan berharap bantuan langsung berterusan yang disalurkan kepada PKS mikro ini akan meringankan beban mereka, terutamanya perniagaan yang masih tidak dibenarkan beroperasi pada masa ini.

“Selain daripada GKP, banyak lagi inisiatif yang boleh dimanfaatkan oleh PKS mikro sepenuhnya sebagai persediaan untuk perancangan jangka panjang ke arah pemulihan perniagaan masing-masing.

“Ini termasuklah dana pinjaman mudah PKS mikro yang keseluruhannya berjumlah RM2.9 bilion melalui Bank Simpanan Nasional, Agrobank, MARA, SME Corp, YAPEIM dan TEKUN,” katanya.

Peruntukan dana pinjaman mudah bagi PKS dan PKS mikro juga tersedia di bawah Bank Negara Malaysia berjumlah RM8.6 bilion dan jumlah ini termasuk dana tambahan sebanyak RM2 bilion melalui PEMERKASA Tambahan dan RM2 bilion lagi menerusi PEMULIH.

Maklumat lanjut mengenai dana ini dan bantuan kerajaan lain boleh didapati di https://belanjawan2021.treasury.gov.my/manfaat/

— BERNAMA

See author's posts


Liverpool jejas peluang Chelsea

PENGURUS Liverpool, Jurgen Klopp berkata, peluang menjulang trofi Liga Perdana Inggeris di Anfield begitu bermakna kepadanya walaupun terpaksa melakukannya di stadium kosong tanpa kehadiran peminat kerana Covid-19 dan menjelaskan peluang Chelsea untuk layak ke Liga Juara-Juara UEFA.

The Reds berjaya merangkul gelaran pertama liga teratas bola sepak Inggeris dalam tempoh 30 tahun bulan lalu, tetapi harus menunggu sehingga selepas kemenangan 5-3 ke atas Chelsea dalam perlawanan terakhir mereka musim ini di tempat sendiri untuk menjulang trofi Liga Perdana buat pertama kalinya.

Walaupun ada permintaan agar peminat menjauhkan diri dari stadium  pada malam di mana Liverpool akhirnya berjaya menjulang trofi, para penyokong mengerumuni stadium walaupun sebelum sepak mula, sementara babak kedua disertai dengan bunyi bunga api yang berterusan oleh para peminat di luar stadium.

Di atas padang, anak buah Klopp memastikan malam yang tidak dapat dilupakan disertai dengan keputusan positif setelah hanya berjaya mnencatat dua kemenangan dalam lima perlawanan sebelumnya sejak mereka merangkul kejuaraan.

Keputusan itu memberi impak yang klebih besar buat Chelsea ketika mereka jatuh ke tangga keempat dan meninggalkan pasukan Frank Lampard yang masih memerlukan satu mata di tempat sendiri menentang Wolves di Stamford Bridge pada hari Ahad untuk mengesahkan tempat dalam Liga Juara-Juara.

“Ini sangat besar, kami tahu situasinya,” kata Lampard.

“Ia kini berada di dalam tangan kami sendiri untuk mendapatkan keputusan menentang pasukan Wolves yang sangat baik.”

Chelsea telah meningkatkan berisan serangan mereka untuk musim depan dengan menandatangani Timo Werner dan Hakim Ziyech, sementara mereka dilaporkan akan mencapai kesepakatan 90 juta euro untuk membawa masuk Kai Havertz dari Bayer Leverkusen.

Liverpool mendahului 3-0 dalam 43 minit pertama menerusi jaringan Naby Keita, Trent Alexander-Arnold dan Georginio Wijnaldum memberikan Chelsea tugas sukar untuk bangkit.

Mereka hampir melakukannya walaupun Roberto Firmino menjaringkan gol liga pertamanya di Anfield sepanjang musim ini yang mengembalikan kelebihan tiga gol Liverpool untuk membatalkan jaringan Olivier Giroud sebelum separuh masa buat pasukan pelawat.

Christian Pulisic secara mengejutkan ditinggalkan di bangku pemain simpanan oleh Lampard sejak mula dan dia mengubah permainan setelah dia dimasukkan bersama Tammy Abraham dan Callum Hudson-Odoi.

Pemain muda dari Amerika itu melepasi empat cabaran pemain Liverpool sebelum melakukan hantraan silang kepada Abraham dan kemudian melepaskan percubaan kencang ke bumbung jaring dengan pertahanan Liverpool berada di seluruh tempat.

Tetapi Liverpool belum selesai apabila serangan balas dari dalam kotak penalti mereka sendiri menyaksikan Liverpool melonjak ke depan dan Alex Oxlade-Chamberlain menyudahkan hantaran Andy Robertson untuk gol kelima pasukan tuan rumah. – AFP

See author's posts


Turun padang dengar denyut nadi rakyat

SELANGAU: Amalan turun padang oleh pemimpin Gabungan Parti Sarawak (GPS) dilakukan secara berterusan dan bukan bermusim.

Ahli Dewan Undangan Negeri (ADUN) Tamin, Christopher Gira Sambang berkata, ia bertujuan untuk mendengar denyut nadi rakyat di peringkat akar umbi.

“Melalui program seumpama ini, saya berpeluang mendampingi rakyat, mendapatkan perkembangan dan maklum balas untuk tindakan.

“Saya turut menemui pemimpin-pemimpin akar umbi untuk mendapatkan perkembangan terkini berhubung keperluan rakyat,” jelasnya.

Beliau berkata demikian pada Program Bersama Rakyat di Rumah Watson Lasu, Pelugau, baru-baru ini.

Pada program tersebut, Gira telah menyerahkan baju korporat kepada seramai 97 Ketua Kaum bagi kawasan Pusat Daerah Mengundi (PDM) Lemai.

Selain itu, Gira turut mengadakan program bersantai bersama di Rumah Langgie, Pelugau dan program Ngiling Bidai di Robeca Anoi, Bawang Kemena.

Turut hadir ialah Ahli Dewan Negara, Senator Rita Insor, Setiausaha Politik Ketua Menteri, Edwin Banta, wakil Pejabat Daerah Selangau, Ketua Masyarakat, Ketua Kaum dan penduduk setempat.

Oleh Akun Giman

See author's posts


28 PPK tersenarai dalam Peladang e-Shop

DEMI PERTANIAN… Mereka yang hadir merakam gambar dengan Abdul Yakub Arbi pada mesyuarat tersebut.

MUKAH: Sekitar 70 peratus perwakilan dan ketua unit menghadiri Mesyuarat Tahunan Ke-37 Pertubuhan Peladang Kawasan Mukah (PPK Mukah) pada  Rabu (27 Julai).

Berlangsung  di Pusat Pentadbiran Baru Mukah, ia telah dirasmikan oleh Ahli Dewan Undangan Negeri (ADUN) Balingian, Abdul Yakub Arbi.

Menurut Pengerusi PPK Mukah, Manuchihr Smith, walaupun dibuat secara ringkas namun ia adalah wajib  bagi semua PPK di seluruh Sarawak untuk mengadakan mesyuarat tahunan.

“Banyak usul yang dibangkitkan untuk  kebaikan bersama biarpun  Kilang Tebaloi antara yang disifatkan sebagai tunggak utama PPK MUKAH  sebagai pemangkin utama ekonomi kerana ia melibatkan kerjasama ahli-ahli PPK di kawasan ini,” katanya.

Beliau menambah, juga dibangkitkan pada mesyuarat tersebut ialah pelaksanaan skim baja padi kerajaan persekutuan(SBPKP).

“SBPKP yang kini menyusut hampir 80-90 peratus dan diharap ada cadangan baharu bagi para pekebun dan ahli adalah untuk menggantikan skim lain melalui agensi kerajaan seperti Jabatan Pertanian atau kementerian untuk  menyalur terus kepada pekebun melalui ppk seluruh Sarawak. Dengan pemberian bantuan Baja untuk tanaman lain juga selain dari  padi,” ujarnya lagi.

Manuchihr seterusnya menyatakan usul yang juga diketengahkan adalah mewajibkan pemohon bantuan  dari agensi pertanian atau jabatan veterinar  untuk menjadi ahli, atau diberi  keutamaan.

“Ini secara tak langsung boleh menarik generasi muda untuk bergiat aktif dan  dapat  menambah ahli di peringkat PPK . Borang perlu dikemaskini dengan memasukan hanya ahli yang layak memohon.  Dalam masa sama Pertubuhan Peladang Negeri Sarawak(PPNS) untuk membantu dalam pemasaran produk-produk dari PPK kawasan yang kini ada 28 PPK dan dimasukkan dalam senarai Peladang e-Shop,” tambah Manuchihr.

Selain itu ujarnya,  mereka juga memohon PPK untuk mengaktifkan unit-unit peladang di seluruh kawasan dan terlibat dalam sektor pertanian moden  termasuk pemprosesan.

“Antara yang berpotensi ialah ternakan sama ada secara berkelompok atau individu keutamaan diberi kepada ahli PPK. Juga  untuk mewujudkan satu produk di setiap unit sama ada rumah panjang dan kampung bagi menaikkan taraf kehidupan para pekebun seperti tanaman pisang kepuk, pembuatan kerepek, anyaman, ukiran atau lain yang boleh menarik minat untuk menjadi ahli.  PPK,   PPNS serta agensi kerajaan perlu bergerak seiring bagi merealisasikan impian semua peladang untuk menjadikan ia sebagai penjana ekonomi untuk  merekadan keluarga, termasuk perolehan setempat,” katanya lagi.

Manuchihr percayai usaha tersebut dapat  membantu dalam memantapkan dasar keselamatan makanan negara  dan menghidupkan ekonomi ahli  PPK. Juga kelihatan pada majlis perasmian mesyuarat ialah Mohd Hatta dari Ibu Pejabat Peladang Kuching, Pengurus Besar PPK Mukah Madihi Marsi, Penolong Pegawai Agriculture, Laja & Alvina Bijo, ahli jemaah pengarah dan kakitangan PPK MUKAH, para pewakilan dan ketua unit peladang seluruh Mukah termasuk Balingian.

Oleh HENRY B SIYU

See author's posts


Gempa bumi bermagnitud 7.1 gegarkan Kepulauan Kermadec di New Zealand

WELLINGTON: New Zealand sedang menilai kemungkinan risiko tsunami selepas gempa bumi berukuran 7.1 pada skala Richter menggegarkan wilayah kepulauan timur laut negara itu.

Gempa bumi itu melanda wilayah Kepulauan Kermadec dengan kedalaman 49 kilometer pada 12.41 tengah hari waktu tempatan, semalam, lapor Xinhua.

Menurut kenyataan Agensi Pengurusan Kecemasan New Zealand dalam satu kenyataan, penduduk berhampiran kawasan pantai yang merasai gegaran perlu dipindahkan segera.

“Di kawasan ini mungkin berisiko berlaku tsunami dan mungkin boleh berlaku secara tiba-tiba, jadi penduduk perlu dipindahkan segera ke kawasan yang selamat,” menurut agensi itu. – Bernama-Xinhua

See author's posts


TANGANI JURANG DIGITAL

PUTRAJAYA: Perdana Menteri Tan Sri Muhyiddin Yassin semalam melancarkan Program Jaringan Prihatin berjumlah RM3.5 bilion dalam usaha kerajaan menangani cabaran jurang digital.

Beliau berkata program itu dijangka memanfaatkan kira-kira 8.5 juta rakyat daripada kumpulan B40 untuk memiliki alat peranti telefon pintar atau menikmati bantuan pelan jalur lebar Internet.

Daripada keseluruhan RM3.5 bilion itu, kerajaan akan membelanjakan sejumlah RM2 bilion, manakala syarikat telekomunikasi dan penyedia perkhidmatan pula akan memberi sumbangan tambahan berjumlah RM1.5 bilion, terutamanya dalam bentuk data percuma, katanya ketika berucap pada majlis pelancaran di sini.

Turut hadir Menteri Kewangan Tengku Datuk Seri Zafrul Tengku Abdul Aziz.

“Untuk merapatkan jurang digital dalam kalangan masyarakat, terdapat keperluan untuk memastikan bahawa setiap orang mempunyai akses dengan kos yang berpatutan serta kemahiran yang diperlukan untuk memanfaatkan Internet menjelang 2030,” katanya.

Untuk menangani cabaran jurang digital, Muhyiddin berkata tiga strategi utama diberikan fokus iaitu akses , kemampuan kewangan dan kemahiran.

Kerajaan, katanya sedar dalam aspek liputan, penembusan dan kelajuan rangkaian, masih banyak ruang yang boleh diperbaiki terutama di sesetengah kawasan luar bandar yang mempunyai kepadatan rendah.

Beliau berkata kerajaan sudah memperuntukkan penaik tarafan perkhidmatan jalur lebar seluruh negara melalui pelan Jalinan Digital Negara (JENDELA) yang merangkumi rancangan gentian optik, serta meningkatkan liputan 4G berkualiti bernilai RM21 bilion menjelang 2022.

Kerajaan juga akan mempercepatkan penyediaan infrastruktur 5G dengan pelaburan swasta melalui usaha Digital Nasional Berhad yang dianggar bernilai RM15 bilion, katanya.

“Insya-Allah usaha-usaha ini akan membantu mengurangkan jurang liputan dan kelajuan dalam tempoh lima tahun akan datang,” katanya.

See author's posts


NOVEL TERUTU JEMU AMBUN LEMAI

TUSUN KE-19

PUN TAPANG ENGGAU JEMATAN GANTUNG

SIDA sebuat bela gegining meda rampa menua dia ti chukup ngerinduka ati. Semak sida dia pun tapang ti dipeda mit ari baruh tadi, dipeda semak amat besai. Batang iya bisi tiga pemerap pemesai iya. Iya alus, burak bebendang, lurus sereta gegedang. Ba dan legit din bisi ngelima igi sarang manyi engkabit kekitang. Bandir tapang nya tegap bekangkam di selikap batu anchau dia. Bandir nya meruan tegap memagang. Nadai udah ditingkuh orang ambi ke mija tauka ke peredah beliung. Urat tapang nya bepekit enggau urat kayu bukai merekuh batu galang baka kelingkang ular sawa ke masung jelu.

“Diatu kitai ngelayang ke seberai nengah jematan gantung tu. Ingat, anang ngenjun jematan nya,” ku Cikgu Dayang.

“Pia mih,” ku Pengajar Edward. Sida nembiak nadai nyaut. Nyangka sida kakang ati.

“Nama kita enda begerak. Kita takut ka?” ku iya sambil merening bala nembiak.

“Enda takut, cikgu tang kami rawan. Kami agi beratika gamal menua ditu,” ku Jamilah.

“Mupuk kami cikgu. Enda lama agi,” ku Maureen.

Sida nembiak lalu mindah begadai-gadai nuju ujung jematan nya. Langkar jematan nya digaga ari empat iti kabel ti besai mimit ari batang penyapu diterantingka ari kedua-dua tebing lebak nya. Geladak iya digaga ari besi pagar pisit diantap enggau tiga singkap papan teras berimbai lalu dinding iya ari sepiak-sepiak dipasangka dawai pagar besi mit agi sereta jarang. Lebuh sida nyau mayuh nengah jematan, sida ngasaika jematan nya kayak-kayak sereta benyut-benyut.

Ari atas jematan gantung nya, bala nembiak beratika utai ba lebak sungai alai wung nya. Ai ke anyut nengah selepak-selepak batu mai daun enggau rangkang ke lalu lesap enda lama udah nya. Wung nya dua beranggung. Guchur ai ari ulu nurun sereta nutuk siti engkebuk lubuk semesai tikai tampung. Ari lubuk nya, ai chiru anyut baru nengah batu anchau ti betingkat-tingkat baka panti tangga lalu nutuk siti agi lubuk ti besai agi ari lubuk di ulu nya.

MACHAM-MACHAM MUNYI

“Uji kita diau jenuh lalu mendingka macham-macham bunyi ti didinga enggau utai ti dipeda kita. Munyi nya tau munyi burung, jelu tauka indu utai enggau munyi bukai baka punggu labuh. Baka nya mega utai ti dipeda. Uji catat nya ba bup kita,” ku Cikgu Dayang.

“Munyi ai tau Cikgu?” ku tanya siku nembiak enda temu bagi.

“Tau, tau! Sebarang munyi ke dikelala nuan. Tulis ba bup nuan,” ku Cikgu Dayang.

Bala nembiak bela bekejengau masang pending sida sereta bekeligau bepereningka utai. Jari sida nerachat nulis ba bup. Munyi burung kejakuh sangap-sangap didinga laban jauh. Memadi nyau beteratak. Belatuk ketuk-ketuk nebuk punggu. Kuche majak nyalak. Kunchit bekechit. Engkerasak kebap-kebap terebai sambil nuchung ba tungkul pisang lengki ba pun tapang. Siku tupai besai jengkak-jengkak niti dan lalu engkechit ngagai dan bukai. Munyi indu tampuk pinang nyau mantik ba pending. Nyau kelama ke baka nya, sida sebuat tekenyit ninga puchuk gayu bisi belabuh geguyat. Sida nemu ribut bisi bepuput.

“Okay, kitai ngetu mendingka utai. Diatu kitai nikal mulaika diri. Hari tak bisi bebali. Anang rindang enggaika kitai kena laban kabut,” ku Cikgu Dayang.

MULAIKA DIRI NGAGAI HOTEL

Nembiak pan lalu beputar pulai. Hari jampat berubah. Taja pan baru deka pukul 4.00 lemai, utai tak berasai petang di dalam utan baka nya. Jam nya, kampung nya nyau idup laban munyi utai. Burung bekechiap. Kang bemunyi ragak gagaka hari ke ka ujan kini. Anak malam udah belabuh betimbal-timbal. Punggu bisi semerap labuh tang nasit jauh.

Nasit bendar sekali tu, sida enda nurun ngagai kaki wung lalu niki  baru ngagai pun jalai laban jalai ari pun tapang nya besambung enggau pun jalai ba penatai tama ngagai taman nya. Sida sebuat beguai-guai bejalai ngelawa punjung bukit ti nadai kayu tinggi ti alai sida ngetu pun hari tadi.

Lebuh sida sebuat datai ba punjung bukit nya, sida mujur nemu hari enda deka kudi baka ti dijangka sida tadi. Langit nyau beperenching kuning. Matahari ti baru deka terunjam padam sebedau iya lesap di baruh paras ai tasik ti lelinang di tisi langit ngasuh rampa menua nyau mirah jera. Naka ga pemanah maya matahari padam, sunset dipeda ari tuchung bukit nya. Lama ga sida sebuat tebelenga ngemataka view dia.

Pejalai sida pulai enda ngemar maya sida ke mansang ngalih hari tadi. Ribut datai ari tasik bepuput deras. Munyi dauh ai tasik mangka tebing di baruh din nyau sedum-sedum. Lebuh sida datai di hotel, hari nyauka udah sabung petang.

“Dinga kita semua. Kitai mujur datai di hotel nadai apa nama. Diatu kitai pulai ngagai bilik diri, mandi lalu ngenatka diri enda lama. Pukul 7.00 lagi kitai bebela. Udah nya kitai deka mendingka taklimat lalu meda persembahan main asal,” ku Cikgu Dayang. Bala bela ngau dalam ati.

Oleh JANTAN UMBAT

See author's posts


Thailand tingkatkan penggunaan domestik

BANGKOK: Kerajaan Thailand merancang membelanjakan 45 bilion baht (sekitar AS$1.4 juta) untuk bantuan tunai kepada 15 juta orang yang terjejas akibat kejatuhan ekonomi disebabkan Covid-19, selain diharap dapat meningkatkan penggunaan domestik.

Timbalan Setiausaha Agung Majlis Pembangunan Ekonomi dan Sosial, Danucha Pichayanan pada Rabu mengatakan peruntukan itu diluluskan dalam mesyuarat mengenai situasi ekonomi yang terkesan oleh Covid-19.

Peruntukan itu juga sebagai langkah rangsangan ekonomi yang disyorkan Kementerian Kewangan, katanya.

Di bawah langkah itu, kerajaan akan menyalurkan wang tunai 3.000 baht kepada orang ramai untuk membeli barang keperluan, lapor Agensi Berita Vietnam (VNA).

Orang ramai perlu mendaftar untuk mendapatkan bantuan itu yang akan diberikan melalui e-wallet, kata Danucha.

Kementerian Kewangan akan menyediakan perincian mengenai skim bantuan itu dan dijangka dilaksana mulai bulan depan hingga akhir tahun ini, katanya.

Langkah itu diharap dapat merangsang aliran tunai sekitar 90 bilion baht dan meningkatkan ekonomi sebanyak 0.25 peratus, tambahnya.

Pada mesyuarat yang sama turut diluluskan permohonan bantuan sebanyak 23.47 bilion baht oleh Kementerian Tenaga Kerja untuk mengupah siswazah baharu.

Menteri itu berkata ia sebagai langkah untuk mengatasi masalah pengangguran yang dihadapi siswazah.

Selain itu, pameran “Thailand Job Expo 2020” turut dijadual berlangsung akhir bulan ini. Sekitar sejuta peluang pekerjaan di sektor awam dan swasta akan disediakan. – Bernama

See author's posts


Sarawak tetap destinasi pelaburan menarik di Malaysia

KUCHING: Sarawak tetap menjadi salah sebuah destinasi paling menarik untuk pelaburan di Malaysia walaupun terdapat wabak Covid-19.

Timbalan Ketua Menteri, Datuk Amar Awang Tengah Ali Hasan berkata, ini dibuktikan dengan negeri ini telah memperoleh pelaburan yang diluluskan bernilai RM15.7 bilion pada tahun 2020.

“Kita tidak hanya bergantung pada kejayaan ini dan akan terus berinteraksi dengan pelabur asing mengenai cadangan pelaburan mereka dalam hidrogen hijau, kenderaan elektrik, kaca, gentian kaca dan lain-lain,” katanya.

Beliau berkata demikian ketika berucap pada Pelancaran Anugerah Kecemerlangan Industri Ketua Menteri Sarawak (CMIEA) secara maya, semalam.

Tambahnya, empat syarikat multinasional di Sama Jaya telah memulakan rancangan pengembangan bernilai RM6.31 bilion.

” Ini adalah bukti keyakinan penuh para pelabur terhadap kemampuan Kerajaan Sarawak untuk mengurus ekonomi kita dan juga cara kita menangani wabak tersebut,” ujarnya.

Pandemik Covid-19 telah menyebabkan banyak kesulitan kepada rakyat termasuk komuniti perniagaan, dan kerajaan negeri memahami dan berempati dengan rakyat dan komuniti perniagaan.

” Kerajaan Persekutuan dan Negeri telah menghasilkan banyak inisiatif dan strategi untuk memastikan kesejahteraan rakyat dan komuniti perniagaan dijaga, dan juga untuk memastikan pemulihan ekonomi,” jelasnya.

Selain daripada Pakej Kewangan Persekutuan berjumlah RM284.5 bilion di bawah PRIHATIN, PRIHATIN TAMBAHAN PKS, PENJANA, KITA PRIHATIN, PERMAI, PEMERKASA, PEMERKASA PLUS dan PEMULIH, Kerajaan Sarawak juga telah memberikan banyak bantuan bernilai RM5.3 bilion di bawah Bantuan Khas Sarawakku  Sayang 1.0 hingga 7.0 untuk mengurangkan lagi beban kewangan rakyat Sarawak, dan juga untuk membantu komuniti perniagaan Sarawak.

Oleh NUR AIN OTSMAN

See author's posts


Covid-19 lonjakkan industri e-Sukan, permainan Asia Tenggara

KUALA LUMPUR: Pandemik Covid-19 telah melonjakkan industri e-Sukan (sukan elektronik) dan permainan terutamanya di Asia Tenggara susulan peningkatan pendapatan per kapita serta kadar penggunaan telefon pintar.

Ketua Pegawai Eksekutif One Esports, Carlos Alimurung berkata, pertumbuhan global adalah pada kira-kira lapan peratus setahun manakala audiens e-Sukan di Asia Tenggara meningkat 26 peratus setahun.

“Rantau ini, atas pelbagai alasan berbeza, (termasuk) peningkatan pendapatan per kapita dan penggunaan telefon pintar, amat bersesuaian bagi penembusan e-Sukan,” katanya sambil menambah angka itu adalah sebelum Covid-19, tetapi kini telah berkembang pesat dengan menarik orang baharu menyertai dalam talian atau membawa kembali pemain yang telah meninggalkannya sebelum ini.

“Saya terus yakin dengan bahagian dalam talian kita, kerana ia telah menambah beberapa juta lagi pengguna ke dalam pasaran kita yang kita tidak milikinya sebelum Covid-19,” katanya.

Alimurung berkata dalam tempoh pandemik ini, kita perlu terlibat ke dalam bidang yang tidak menerima kesan daripada Covid-19, iaitu e-Sukan, kerana ia masih boleh diteruskan melalui penstriman dalam talian.

Menurutnya, banyak acara secara langsungnya telah dialihkan kepada acara penstriman dan ia adalah kelebihan yang dimiliki e-Sukan, kerana komuniti permainan dan ekosistemnya secara semula jadinya adalah menerusi dalam talian dan maya.

“Bagi kami untuk melakukan acara individu kepada acara penstriman, adalah sangat mudah bagi kami berbanding sukan tradisional luar bangunan, tetapi peralihannya agak sukar sedikit,” kata Alimurung.

Beliau berkata pengalaman secara langsung sebahagian daripada perniagaannya telah dialihkan menjadi acara penstriman, dengan jumlah penonton, penglibatan dan pembaca melonjak terutamanya dalam tempoh dua bulan lepas dan organisasi itu menyaksikan lebih tujuh juta tontotan halaman.

Ketua serantau pemasaran & perhubungan awam Evos Esports Allan Phang berkata, audien sasaran e-Sukan terdiri daripada demografi penonton yang sukar dijangkau kerana mereka tidak lagi menonton televisyen, tidak membaca surat khabar dan menggunakan penyekat iklan “pop-up”.

“(Demografi) e-Sukan dan permainan ialah golongan yang sukar dikenal pasti, dengan purata usia antara 18 hingga 35 tahun dan mempunyai kuasa membeli, mereka terdiri daripada generasi millenial dan Gen Z,” kata Phang.

Beliau menambah jumlah penonton telah melonjak sehingga 50 peratus semasa pandemik Covid-19, daripada 350 juta penonton sebulan pada hari biasa kepada lebih 500 juta penonton sebulan pada masa ini di keseluruhan platform sosialnya.

Phang percaya setiap orang perlu bersikap terbuka kepada perubahan sambil menambah organisasi juga perlu berubah.

Sebelum ini, ia melakukan banyak kandungan di luar kediaman (rumah) tetapi berikutan penularan pandemik yang menyebabkan semua orang perlu kekal di rumah, maka syarikat membuat perubahan dengan mewujudkan kandungan dari kediaman.

Mengenai bagaimana pandemik telah mengubah cara operasi Evos, Phang menjelaskan para pemain terus kekal duduk di rumah dan masih berlatih bersama-sama selagi internet, sumber paling penting,  berfungsi.

“Bagi kakitangan operasi seperti di Malaysia, kami semua bekerja dari rumah, tetapi memandangkan perintah kawalan pergerakan telahpun berakhir, kami kembali ke pejabat dengan mematuhi prosedur operasi standard (SOP),” ujar beliau.

Ketua Yoodo Chow Tuck Mun pula berkata : “Kami lebih kepada digital, maka, kami boleh mengendalikan pengguna secara dalam talian. Anda tidak perlu pergi ke kedai fizikal dan daripada  perspektif itu, semuanya berjalan lancar.

“Keadaan ini telah memberi kesan kepada beberapa perkara lain di pihak kami. Kami juga berurusan dengan (aktiviti) sukan aktif lain namun terpaksa dihentikan sekarang iaitu hiburan dan muzik. Berikutan itu, kami kini menggunakan segmen hiburan dan gaya hidup.

“Bagi tujuan itu, kami turut mengetengahkan kegiatan seperti parti di kediaman sendiri yang membabitkan penstriman langsung acara permainan dan muzik e-sukan. Kami juga pernah berkongsi program memasak dan senaman,” katanya.

Beliau berkata Yoodo misalnya turut aktif menyediakan aspek produktiviti dan kandungan untuk kalangan pelanggannya.

“Apa yang berbeza adalah kami kekurangan dari segi penglibatan di lapangan dan luar talian yang sering kali penting. Namun, penglibatan secara dalam talian pada masa ini juga tidak kurang hebat dengan menampilkan peluang besar dan hanya memerlukan aspek bagaimana untuk terlibat dengan pelanggan dalam platform berkenaan.

“Aspek tontonan turut membantu dari segi pengaktifan jenama kerana anda dapat mengenalinya dengan lebih dekat lagi. Ia juga membolehkan pelanggan meneliti dan diharapkan akan beralih kepada jenama itu.

“Tindakan beralih kepada platform dalam talian juga memerlukan kami untuk melakukan penyesuaian. Bagi saya, banyak pihak yang perlu menyesuaikan diri (berikutan persekitaran membabitkan pandemik Covid-19,” katanya.

Menurutnya, sejak beberapa bulan lepas, terdapat banyak penganjuran pertandingan atau kejohanan berikutan dikendalikan oleh mereka di peringkat akar umbi, termasuk yang dimulakan oleh Yoodo.

Malah, Yoodo lazimnya terlibat di peringkat kebangsaan dalam Player Unknown’s Battlegrounds (PUBG), Mobile Legends dan sebagainya.

“Sejak beberapa bulan lepas, terdapat banyak pertandingan malah di peringkat kalangan penghebah dan penstrim yang menganjurkan kejohanan mereka sendiri.

“Kami juga menyedari ada pihak yang bertindak sebagai pengguna dan menjadi penyedia. Bagi kami, apa yang pasti ianya semakin berkembang dari segi kejohanan dan peluang secara dalam talian,” katanya.

Sehubungan itu, Chow menggesa agar pihak berkepentingan terbabit untuk saling bekerjasama bagi merancakkan lagi industri e-sukan tersebut.

“Anda tidak boleh hanya mempunyai satu atau dua jenama untuk menggalakkan e-sukan, anda perlu bekerjasama dengan jenama, industri, kerajaan, pengawal selia, pemain itu sendiri, dan malah seluruh ekosistem, yang terdiri daripada penstrim, ‘caster’ dan penganjur kejohanan.

“Apabila semua pihak mula bekerjasama, langkah itu akan membantu mengembangkan industri tersebut,” katanya.

Alimurung merupakan penggerak utama ONE Esports, cabang e-sukan bagi ONE Championship, aset media sukan global terbesar di Asia.

Beliau menyertai ONE Esports sebagai bekas Ketua Pegawai Perniagaan Battlefy, platform pertandingan e-sukan terbuka terbesar di dunia.

Sementara itu, Phang adalah Ketua Pemasaran dan Perhubungan Awam Serantau untuk EVOS Esports.

Sebelum menyertai EVOS Esports, beliau merupakan Ketua eSports di AirAsia dan pernah mengendalikan beberapa projek e-sukan.

Beliau telah dijemput sebagai penceramah utama di TEDx Talks dan persidangan antarabangsa di Amerika Syarikat, Eropah, Timur Tengah dan Asia.

EVOS merupakan organisasi e-Sukan terkemuka yang menghubungkan pemain, pempengaruh dan peminat e-sukan di peringkat serantau.

EVOS Esports meraih sejumlah US$4.4 juta dalam pelaburan Siri A pada 2019, dan menguruskan 12 pasukan e-sukan dan 300 tenaga kerja permainan di Asia Tenggara.

Chow, Ketua Yoodo, banyak memberi tumpuan kepada membina jenama untuk pelanggan moden. Beliau berpendapat bahawa jenama baharu perlu melibatkan pelanggan dalam segmen gaya hidup pilihan mereka seperti permainan, hiburan dan sukan.

Tiga ahli panel itu muncul dalam segmen #esportswebinar pertama Malaysia Digital Economy Corporation (MDEC) pada Hari Pertama di #LEVELUPPLAYONE!- Bernama

See author's posts


Bandar Raya Kuching dibangun semula

KUCHING: Kerajaan Sarawak akan membangunkan semula sebahagian kawasan Dewan Bandaraya Kuching Utara (DBKU) dan Majlis Bandaraya Kuching Selatan (MBKS) ke arah bandar raya moden dalam tempoh lima tahun.

Ketua Menteri, Datuk Patinggi Abang Johari Tun Openg berkata, program pembangunan tersebut dibangunkan di bawah pelan induk jangka panjang dengan kerjasama antara pihak bandar raya dan pihak swasta.

“Banyak kawasan di MBKS dan DBKU yang boleh dibangunkan tanpa menjejaskan kawasan tradisi dan bangunan bersejarah yang membolehkan kita mempunyai bandar raya moden yang diberi nafas baru.

“Umpamanya kita akan bangunkan sebahagian daripada Padungan tetapi ia tidak membabitkan bangunan lama seperti di Jalan Padungan dan Jalan Abell.

“Tetapi tempat lain harus dilihat semula melalui pelan induk ini yang mana akan memberikan kemudahan moden seperti utiliti, pengangkutan, pejabat komersial dan pusat komersial serta banyak lagi,” katanya.

Beliau berkata demikian pada sidang media selepas sambutan Ulang Tahun Ke-32 Bandar raya Kuching di Dataran Majlis MBKS di sini, semalam.

Menurutnya, ia juga termasuk pembangunan untuk sebahagian DBKU yang akan dibangunkan semula melalui pelan induk yang secara prinsipnya telah dipersetujui oleh Kerajaan Sarawak.

“Bagi kawasan DBKU, antaranya adalah sebahagian kawasan Haji Taha dan Jalan P.Ramlee selain sekarang ini kita mempunyai Hikmah Exchange.

“Manakala mungkin sebahagian bangunan usang di kawasan berkenaan akan kita bangunkan semula seperti pusat komersial untuk lebih menarik minat orang luar datang ke Kuching,” jelasnya.

Sementara itu, dalam ucapannya beliau berkata, pelan induk tersebut juga merangkumi mengubah kawasan-kawasan terlibat untuk lebih strategik sebagai tempat komersial moden dengan kemudahan pengangkutan turut dinait taraf dan dilalui pengangkutan awam termasuk Transit Aliran Autonomi (ART).

Turut hadir, Timbalan Ketua Menteri Datuk Amar Douglas Uggah Embas, Menteri Kerajaan Tempatan dan Perumahan Dato Sri Dr Sim Kui Hian, Menteri Muda Hal Ehwal Islam dan DBKU Datuk Dr Abdul Rahman Junaidi, Datuk Bandar MBKS Dato Wee Hong Seng dan Datuk Bandar DBKU Datu Junaidi Reduan.

Oleh Zarina Abdullah

See author's posts


14,467 program IOW sejak awal 2020

KOTA KINABALU: Menteri Komunikasi dan Multimedia Datuk Saifuddin Abdullah berkata, sebanyak 14,467 program ‘Info On Wheel’ (IOW) telah dilaksanakan di seluruh negara meliputi 58,358 lokasi sejak ia dimulakan pada 23 Januari lalu sehingga Rabu lepas.

Beliau berkata, daripada jumlah itu sebanyak 1,578 program IOW telah dilaksanakan di 5,380 lokasi di seluruh negeri Sabah.

“Hebahan dan penerangan yang dilaksanakan semasa program itu meliputi hebahan semua kategori Perintah Kawalan Pergerakan (PKP), pencegahan diri dan cara menangani Covid-19, inisiatif kerajaan dan Banci Penduduk dan Perumahan Malaysia 2020 (e-Census), “Selain itu terdapat hebahan mengenai bayaran semula moratorium, kempen nasional seperti Rukun Negara, Kempen Kibar Jalur Gemilang, Kempen Anti Pemerdagangan Orang, Kempen Antidadah dan Kempen Jom Mengundi.

Beliau berkata demikian semasa menghadiri program IOW Jom Mengundi di Taman Jumbo, Petagas, Putatan, dekat sini semalam.

Saifuddin berkata, IOW merupakan satu daripada program Jabatan Penerangan (JaPen) dalam menghebahkan isu semasa dan memasarkan dasar serta inisiatif kerajaan melalui Unit Bergerak JaPen.

Mengulas mengenai IOW Jom Mengundi, beliau berkata ia dilaksanakan sejak 8 September lalu sehingga esok sempena Pilihan Raya Negeri (PRN) Sabah sebagai satu usaha untuk menggalakkan rakyat melaksanakan tanggungjawab mengundi pada Sabtu ini.

“Hebahan itu dilakukan melalui pembesar suara Unit Bergerak JaPen dan turut disertai dengan aktiviti edaran risalah Jom Mengundi dan Garis Panduan Pencegahan Covid-19 bagi PRN Sabah semasa hari pengundian,” katanya. – Bernama

See author's posts


NCR: JTS sedia sukat lot individu

TATAU: Masyarakat di sesuatu kawasan melalui Jawatankuasa Pembangunan Kawasan haruslah memohon kepada Jabatan Tanah dan Survei (JTS) untuk tanah disukat secara lot individu di bawah Seksyen 18 Kanun Tanah Negeri.

Menteri Muda Undang-Undang dan Adat Bumiputera, Datuk John Sikie Tayai berkata, ini kerana kebanyakan tanah Hak Adat Bumiputera (NCR) telah pun disukat secara primeter di bawah Seksyen 6 Kanun sama.

“Kerajaan Negeri Sarawak memperuntukkan sebanyak RM40 juta untuk menyukat tanah NCR di Sarawak,” katanya ketika merasmikan pembukaan jalan simen dan Rumah Biro Wanita  JKKK Rh Serai, Sungai Sepulau, Muput Kanan di sini.

Menurutnya, sebelum tanah disukat oleh Jabatan Tanah dan Servei penduduk haruslah menentukan sempadan tanah masing-masing dan jika tiada pertikaian pastinya akan melancarkan proses penyukatan tanah.

Sehubungan itu, beliau berharap tanah tersebut akan dimajukan supaya dapat melonjak pembangunan ekonomi masyarakat setempat.

Dalam pada itu beliau memaklumkan projek pembangunan di bawah Projek Transformasi Luar Bandar (RTP) di kawasan terbabit banyak memberi manfaat kepada penduduk setempat.

Hadir sama Pemanca Gerosen Jubin, Penghulu Sanok Magai, Penghulu Allister Alli Digat, Pengulu Micheal Agul, Penghulu Lim Tchia Hong dan 30 Tuai Rumah dari kawasan Anap Muput.

See author's posts


Target mara perlawanan akhir SUKMA

SKUAD ragbi lelaki Perak menetapkan sasaran untuk melangkah ke perlawanan akhir Sukan Malaysia (Sukma) Johor 2020 yang dijadual berlangsung pada 6 hingga 14 Mac tahun depan, berbanding hanya layak ke suku akhir pada Sukma lepas.

Jurulatihnya, Abd Latif Ismail berkata bagi merealisasikan impian itu, skuad ragbi Perak yang terdiri daripada kalangan anak jati negeri itu, telah membuat persiapan rapi, sejak Julai lalu.

“Pihak pengurusan dengan kerjasama Majlis Sukan Negeri (MSN) juga telah menubuhkan kelas khas bertujuan meningkatkan tahap psikologi dan semangat pemain.

“Bagi saya, ini persiapan terbaik yang kami buat dan akan berterusan hingga ke Sukma nanti. Paling penting kami nak mara ke akhir,” katanya kepada pemberita selepas perlawnan persahabatan antara Perak dan Pulau Pinang di Stadium Ragbi Perak pada Sabtu.

Perlawanan itu menyaksikan Perak menewaskan Pulau Pinang 37-0.

Abd Latif berkata pasukan ragbi Perak akan ke Terengganu Oktober ini bagi menghadapi perlawanan persahabatan empat penjuru dengan Kuala Lumpur, Terengganu dan Johor.

“Di situ nanti, saya nak tengok sejauh mana keupayaan pemain dan adakah mereka telah benar-benar bersedia untuk menghadapi Sukma. Ini kerana lawan yang ditentang itu merupakan antara pasukan yang terkuat dalam saingan ragbi di Sukma nanti,” katanya.

Mengenai perlawanan persahabatan hari ini, beliau berkata ia tidak boleh dijadikan kayu ukur bagi menilai kekuatan keseluruhan anak buahnya.

“Perlawanan ini sebenarnya untuk melihat sama ada pemain bersedia daripada sudut mental dan fizikal untuk menghadapi perlawanan sebenar. Selain itu, perlawanan ini juga adalah untuk saya tengok keserasian antara pemain lain,” katanya.- Bernama

See author's posts


Polis Marin Limbang rampas rokok tidak bercukai

LIMBANG: Pasukan Polis Marin Wilayah  Lima (PPMW5) Limbang  merampas rokok pelbagai jenama dalam satu pemeriksaan di kawasan lapang di Kampung Lubuk Piasau, Limbang semalam.

Melalui kemaskini laman Facebook rasmi Pasukan Polis Marin Sarawak, operasi dijalankan hasil maklumat dan risikan membabitkan seorang pegawai dan enam anggota.

“Semasa tiba di kawasan itu,  pasukan serbuan melihat dua kereta diparkir di suatu kawasan lapang yang tersembunyi dan gelap.

“Pemeriksaan lanjut terhadap kereta terbabit menemui kotak-kotak dipercayai rokok tidak bercukai. Kunci kedua-dua kereta masih berada di dalam kereta itu ,”kata kenyataan itu.

Ia menyatakan pasukan serbuan menunggu selama dua jam di situ tetapi tiada siapa yang datang menuntut barang-barang berkenaan.

Kereta berisi rokok tidak bercukai itu kemudian dibawa ke Markas Taktikal PPM W5 Limbang untuk tindakan lanjut di bawah Akta Kastam 1967.

Oleh ADENG EDRUS

See author's posts


Tukun tiruan terpanjang dunia, beri hasil lumayan nelayan

INI DIA… Premier Sarawak Datuk Patinggi Tan Sri Abang Johari Tun Abang Openg bersama Datuk Amar Awang Tengah Ali Hasan menunjukkan plak selepas ditandatangani oleh Premier Sarawak semasa menghadiri simbolik bagi menandakan siapnya projek fasa satu ‘Reefball’ di perairan Pulau Satang di Jetty Kampung Telaga Air, semalam.

KUCHING: Sebanyak 16,800 tukun tiruan diturunkan di sepanjang 1,000 kilometer perairan pesisir dari Tanjung Datu sehingga ke Lawas.

Ini sekali gus mencatatkan rekod sebagai kawasan projek tukun tiruan jenis ‘Reefball’ terpanjang di dunia.

Premier Sarawak, Datuk Patinggi Tan Sri Abang Johari Tun Openg berkata projek itu juga berjaya membantu meningkatkan sumber perikanan dan pendapatan nelayan tempatan.

Katanya, banyak lokasi tukun tiruan diturunkan tidak perlu menunggu musim ikan untuk mendapatkan hasil perikanan kerana pasti ada banyak ikan di lokasi berkenaan.

“Ini memberikan banyak kesan positif kepada ekonomi masyarakat di kawasan persisiran.

“Selain itu, projek ini menampakan kejayaan apabila bukan sahaja ikan malah penyu juga sudah mula kelihatan di kawasan kita seperti di Telok Melano dan Samalaju di Bintulu,” katanya.

Beliau berkata demikian ketika sidang media di Jeti Kampung Telaga Air, semalam.

Terdahulu, beliau menyaksikan kerja melabuhkan tukun tiruan yang ke 16,800 dan terakhir pada fasa pertama yang dilakukan di kawasan perairan berhampiran Pulau Satang.

Abang Johari berkata, program semalam menandakan selesainya fasa pertama Projek Tukun Tiruan yang dimulakan sejak 2018 dengan kos RM 70 juta dan fasa kedua Projek Tukun Tiruan ini akan dimulakan tahun depan.

“Fasa kedua bagi projek ini ada hubung kait dengan industri pelancongan dengan memberi keutamaan bagi mewujudkan kawasan batu karang untuk tarikan penyelam dan spot memancing.

“Kami telah mengenalpasti beberapa kawasan tertentu bagi pelaksanaan Fasa kedua Projek Tukun Tiruan.

“Projek ini bakal membantu industri pelancongan dengan mewujudkan kawasan pembaikan ikan yang sesuai bagi aktiviti memancing. Sekarang sudah ada pengunjung dari Singapura yang datang ke Telaga Air untuk memancing,” katanya.

Turut hadir Timbalan Premier Sarawak, Dato Amar Awang Tengah Ali Hasan dan Dato Sri Sim Kui Hian; Setiausaha Kerajaan Negeri, Dato Sri Mohamad Abu Bakar Marzuki; Timbalan Menteri Perancangan Bandar, Pentadbiran Tanah dan Alam Sekitar, Datu Len Talif Salleh dan Timbalan Menteri Utiliti  dan Telekomunikasi, Datuk Abdul Rahman Junaidi.

Oleh SHAHRUL QAIZAT

See author's posts


Kastam patahkan cubaan seludup minuman keras bernilai RM1.46 juta

SIBU: Jabatan Kastam Diraja Malaysia (JKDM) Sarawak mematahkan cubaan menyeludup 19 kontena minuman keras pelbagai jenama bernilai RM1.46 juta termasuk cukai dalam satu operasi khas di Pelabuhan Rejang Sibu pada 23 Oktober lalu.

Pengarah Kastam Negeri Sarawak, Herman Shah Abdullah berkata, barangan yang dirampas termasuk 12,172.01 liter (dalam anggaran) pelbagai jenama minuman keras.

Menurutnya, seramai lapan orang ejen kastam yang membuat pengikraran dagangan tersebut turut ditahan untuk membantu siasatan.

“Operasi khas sekitar jam 12.40 tengah hari itu dijalankan bersama Cawangan Operasi Darat JKDM Kuching dan Pusat Risikan Kastam Zon 6, Sarawak, dengan memberi fokus kepada pengikraran dagangan import serta dagangan yang dipindahkan dari wilayah yang lain.

“Ia bagi memastikan dagangan yang dibawa masuk diikrar dengan betul dan benar selaras dengan kehendak seksyen 79 Akta Kastam 1967,” jelasnya menerusi kenyataan semalam.

Katanya, kesemua 19 unit kontena tersebut serta barangan kes telah disita dan dibawa ke Stor Penguatkuasaan Sibu, Jalan Deshon.

Beliau memberitahu, modus operandi pihak ejen dan pengimport yang terbabit telah mengikrar dagangan sebagai barangan campur (China goods) dan mengikrar barangan di bawah kod tarif yang tidak bercukai atau peratusan cukai yang paling rendah.

“Pihak Kastam percaya dagangan juga diikrar sebagai barangan console dengan kuantiti tidak tepat atau kurang ikrar untuk mengelak daripada membayar cukai yang tinggi,” ujarnya.

Katanya, pemeriksaan dokumen serta pemeriksaan fizikal dijalankan bagi memastikan tiada unsur-unsur pengelakan pembayaran duti atau cukai atau frod serta lain-lain pelanggaran peruntukan akta berlaku.

“Barangan yang memerlukan permit import seperti bahan binaan dan minuman keras sengaja dimuatkan dan disembunyikan di bahagian belakang kontena serta ditutupi dengan barangan campur lain bagi mengelirukan pegawai Kastam yang membuat pemeriksaan.

“Bagaimanapun, Pasukan Operasi Bahagian Penguatkuasaan yang melakukan pemeriksaan rapi mendapati sebahagian barangan tidak diikrar dengan betul dari segi kuantiti. Manakala, sesetengah barangan tidak diikrar langsung termasuklah 12,172.01 liter minuman keras pelbagai jenama yang memerlukan permit import selaras dengan peruntukan di bawah Perintah Kastam,” ujarnya lagi.

Tegasnya, kes tersebut disiasat di bawah Seksyen 133(1)(a) dan Seksyen 135(1)(a) Akta Kastam 1967.

Jika sabit kesalahan, pesalah boleh didenda tidak kurang dari 10 kali ganda amaun duti kastam atau RM100,000. mengikut mana-mana amaun yang lebih besar dan tidak melebihi 20 kali ganda nilai amaun duti kastam atau RM500,000. mengikut mana-mana amaun yang lebih besar ataupun penjara tidak kurang dari 6 bulan dan tidak melebihi 5 tahun atau kedua-duanya sekali.

Oleh AKUN GIMAN

See author's posts


TRANSIT DI SELAT TAIWAN

WASHINGTON: Dua kapal perang Amerika Syarikat berlayar melalui Selat Taiwan pada Ahad, kata tentera laut Amerika. Ia adalah transit pertama seumpama itu sejak China mengadakan latihan ketenteraan yang belum pernah berlaku sebelum ini di sekitar pulau itu.

Dalam satu kenyataan, Tentera Laut AS berkata transit itu “menunjukkan komitmen Amerika Syarikat terhadap Indo-Pasifik yang bebas dan terbuka.”

Ketegangan di Selat Taiwan melonjak ke paras tertinggi dalam beberapa tahun bulan ini selepas Speaker Dewan Rakyat AS Nancy Pelosi melawat Taipei.

Beijing bertindak balas dengan marah, mengadakan beberapa hari latihan udara dan laut di sekitar Taiwan. Taipei mengecam latihan dan ujian peluru berpandu sebagai persediaan jika berlaku pencerobohan.

Taiwan hidup di bawah ancaman berterusan pencerobohan oleh China, yang mendakwa pulau demokrasi yang diperintah sendiri sebagai sebahagian daripada wilayahnya akan dirampas suatu hari nanti — secara kekerasan jika perlu.

Washington secara diplomatik mengiktiraf Beijing berbanding Taipei, tetapi mengekalkan hubungan de facto dengan Taiwan dan menyokong hak pulau itu untuk menentukan masa depannya sendiri.

Armada Ke-7 AS berkata, sepasang kapal penjelajah peluru berpandu berpandu kelas Ticonderoga — USS Antietam dan USS Chancellorsville — menjalankan transit “rutin” pada hari Ahad “melalui perairan di mana kebebasan pelayaran dan penerbangan laut lepas terpakai mengikut peraturan antarabangsa. undang-undang.”

“Kapal-kapal ini transit melalui koridor di Selat yang melangkaui laut wilayah mana-mana Negara pantai,” kata satu kenyataan. -AFP

See author's posts


‘Nurani saya memang untuk GPS’ – Willie

KUCHING: Calon Gabungan Parti Sarawak (GPS) bagi kerusi Parlimen Puncak Borneo, Datuk Willie Mongin mengakui hati nuraninya jelas mahu menyertai gabungan itu sebelum ini.

Beliau berkata keputusannya itu berpunca daripada keinginannya untuk berkhidmat secara berkesan kepada rakyat di kawasan majoriti kaum Bidayuh itu.

“Ia disebabkan hasrat murni saya untuk berkhidmat kepada rakyat dengan lebih cekap. Saya telah berada di kedua-dua belah jurang politik. GPS terbukti mampu menyampaikan apa yang dijanjikan.

“Jadi, anda boleh ambil perhatian daripada saya bahawa kita mesti menyokong dan memastikan GPS memenangi kerusi ini untuk masa depan yang lebih baik bagi rakyat,” katanya pada majlis pelancaran rasmi Jentera Pilihan Raya GPS Puncak Borneo di Dewan Masyarakat Kampung Sinjok di Siburan dekat sini.

Kira-kira 500 pemimpin dan penyokong GPS dari Cawangan Parti Pesaka Bumiputera Bersatu (PBB) Tarat, Mambong dan Serumbu menghadiri majlis itu.

Ahli Dewan Undangan Negeri (ADUN) Tarat yang juga Menteri Pendidikan, Inovasi dan Pembangunan Bakat, Datuk Roland Sagah Wee Inn merasmikan pelancaran itu.

Turut hadir, ADUN Mambong yang juga Timbalan Menteri Pengangkutan Datuk Dr Jerip Susil dan Ketua Pemuda GPS merangkap ADUN Serumbu Miro Simuh.

Oleh Mohd Neenatul Aizal

See author's posts


Ekspedisi Wong Merah sempena Hari Malaysia

Jika kawasan Pantu di Sri Aman memiliki air terjun Wong Telanjing maka Lubok Antu juga tidak kurang hebatnya dengan kehadiran air terjun mereka yang tersendiri iaitu Wong Merah.

Baru-baru ini, Kelab Berbasikal Lubok Antu telah mengadakan ekpedisi ke kawasan air terjun Wong Merah di sini bersempena dengan sambutan Hari Malaysia ke-57 pada bulan lepas.

Aktiviti berkenaan telah melibatkan 16 orang peserta yang terdiri daripada guru dan anggota polis dengan Presiden Kelabnya, Abu Bakar bertindak memimpin ekspedisi ke kawasan air terjun tersebut.

Kesemua peserta terlebih dahulu telah berkumpul di Sekolah Kebangsaan (SK) Lubok Antu seawal jam 7.00 pagi untuk sesi bacaan doa yang dipimpin oleh Guru Agama SMK Lubok Antu, Ustaz Syaifullah Ismail.

Sebaik sahaja selesai bacaan doa, kesemua peserta telah memulakan kayuhan basikal sejauh 10 kilometer dari Pekan Lubok Antu menuju ke air terjun Wong Merah dengan masa selama satu jam diperlu bagi tujuan itu.

Sepanjang perjalanan berbasikal berkenaan para peserta telah berkesempatan untuk meninjau keindahan alam semula jadi dengan ekspedisi berkenaan adalah merupakan yang pertama dianjur oleh pihak kelab tersebut ke lokasi itu.

Sebaik sahaja, para peserta telah bertindak menikmati air terjun Wong Merah dan seterusnya mengabdikan kenangan mereka di situ dengan sesi bergambar bersama bendera Jalur Gemilang dan bendera Sarawak.

Kesemua peserta berkenaan berangkat pulang setelah selesai melakukan ekspedisi ke kawasan air terjun Wong Merah berkenaan dan selamat tiba di Pekan Lubok Antu.

“Tujuan utama ekspedisi ini diadakan adalah untuk menyuntik semangat patriotisme dalam kalangan Kelab Berbasikal Lubok Antu bersempena dengan sambutan Hari Malaysia ke-57 pada Rabu lepas.

“Dengan adanya aktiviti ini maka pihak kita secara tidak langsung akan dapat mengerat lagi hubungan tali silaturahim dan seterusnya menanam sikap cintakan alam sekitar dalam diri ahli kelab kami,” kata Abu Bakar.

Kelab Berbasikal Lubok Antu kata beliau menyeru penduduk setempat di sini untuk sama-sama memelihara keindahan kawasan air terjun Wong Merah agar ia dapat dinikmati oleh pengunjung yang lain pada masa akan datang.

“Bagi yang ingin ke sana pastikan kawasan air terjun Wong Merah dibersihkan dari masa ke semasa supaya khazanah alam semulajadi berkenaan sentiasa terjaga untuk tatapan pengunjung lain kelak,” kata beliau.

Terdahulu kawasan air terjun Wong Merah di sini pada kebiasaannya telah dikunjungi oleh penduduk dengan menggunakan motosikal dan kenderaan pacuan empat roda.

Kawasan air terjun Wong Merah berkenaan memiliki ketinggian bangunan tujuh tingkat dengan masa antara dua hingga tiga jam diperlu oleh seseorang individu jika mahu berjalan kaki ke sana.

Oleh Valentine Ngumbang

See author's posts


Kehilangan dua bekas pemain dirasai

KEHILANGAN dua bekas pemain bola sepak dari Kampung Tanam yang meninggal dunia baru-baru ini amat dirasai oleh rakan-rakan seperjuangan.

Mereka adalah seorang guru, Alvin Chelan yang maut apabila dipanah petir dalam perjalanan pulang dari sekolah rendah di Batang Igan dan Maja Jeraie  meninggal dunia ketika di kebun pada petengahan tahun ini.

Pasukan terakhir diwakili kedua-dua mendiang  ialah pasukan Tanam FC yang menyertai Kejohanan Piala Parlimen Mukah 2020 yang bermula Februari dan berakhir pada 10 Oktober lalu.

Kejohanan yang bermula 16 Februari dan disertai oleh 21 Pasukan dari Dalat, Balingian, Mukah dan rumah panjang berkenaan ditangguh selama enam bulan berikutan Perintah Kawalan Pergerakan (PKP) pada Mac dan disambung semula pada 19 September lalu.

Sumbangan kedua-dua pemain itu terhadap bola sepak tempatan mendapat pengiktirafan Persatuan Bola Sepak Bahagian Mukah (MuFA) pada Majlis Makan Malam yang diadakan di Dewan Suarah Mesra Mukah baru-baru ini.

Pada majlis itu, sumbangan khairat kematian dari MuFA dan hasil kutipan meja yang disampaikan Timbalan Menteri di Jabatan Perdana Menteri(Hal Ehwal Sabah dan Sarawak) merangkap Ahli Parlimen Mukah, Dato Hanifah Hajar Taib.

Manakala, Pengerusi Kelab Futsal Daerah Dalat  Daniel Francis Xavier menerima bagi pihak kedua-kedua keluarga mendiang .

Ketika ditemui Daniel mengucapkan terima kasih kepada MuFA dan Hanifah serta mereka yang menyumbang pada malam tersebut.

“Pasukan dari Kampung Tanam sentiasa menyokong dan menyertai pertandingan yang dianjurkan MuFA selama ini walaupun belum pernah masuk final. Terima kasih kepada MuFA, Dato Hanifah dan semua yang menghulur sumbangan selain penduduk kampung yang sering menyokong  penyertaan kami sebelum ini,” katanya.

Katanya, sumbangan kedua-kedua mendiang terhadap bola sepak tempatan khususnya di Kampung Tanam  adalah tidak ternilai kerana mereka sentiasa menyertai atau mengikuti perkembangan bola sepak setempat.

“Justeru, pemergian mereka itu amat dirasai oleh kami semua, bukan hanya permain atau pengikut bola sepak tempatan malah seluruh warga kampung dan mereka yang mengenali kedua-dua mendiang ini,” katanya lagi.

Oleh Henry B Siyu

See author's posts


Halangan sebelum PRU-15

JIKA menurut kata Perdana Menteri, Datuk Seri Ismail Sabri Yaakob, ada tiga langkah dilakukannya sebelum mendapat perkenan Yang di-Pertuan Agong untuk membubar Parlimen bagi membolehkan Pilihan Raya Umum ke-15 (PRU-15) diadakan.

Pertama, membincangkan tarikh sesuai untuk PRU-15 bersama ‘Top Five’ dalam UMNO iaitu Presiden, Datuk Seri Ahmad Zahid Hamidi, Timbalan Presiden Datuk Seri Mohamad Hasan dan tiga Naib Presiden termasuk Ismail Sabri sendiri, Datuk Seri Mohamed Khaled Nordin dan Datuk Seri Mahdzir Khalid.

Ketika di New York Ahad lalu, Ismail Sabri memberitahu wartawan Malaysia, ‘Top Five’ dan biro politik UMNO itu akan bermesyuarat petang esok, disusuli pada sebelah malamnya mesyuarat Majlis Tertinggi (MT) parti itu.

“Jadi kita tunggulah,” kata Perdana Menteri, sambil memberitahu bahawa beliau masih belum ada ilham bila mahu membubar Parlimen.

Langkah kedua ialah membincangkannya dalam mesyuarat Kabinet. Ini bermakna, Rabu minggu depan, disusuli pembentangan Bajet 2023 dua hari kemudian.

Antara UMNO dan Kabinet adalah pertembungan dua kumpulan. Apa yang dipersetujui pada mesyuarat ‘Top Five’, biro politik dan MT UMNO tidak semestinya dipersetujui dalam mesyuarat Kabinet.

Inilah cabaran dihadapi Perdana Menteri, kerana kedudukannya bukan sebagai Presiden parti (UMNO) dan di dalam Kabinet pula, sebahagiannya didominasi oleh wakil Parti Pribumi Bersatu Malaysia (BERSATU) pimpinan Tan Sri Muhyiddin Yassin, yang kini sudah mula ‘berperang’ secara terbuka dengan Ismail Sabri.

Namun, sumber berkata mesyuarat Kabinet Rabu minggu lalu ada menyentuh mengenai PRU-15 sebelum Ismail Sabri berangkat ke New York untuk menghadiri Perhimpunan Agung Pertubuhan Bangsa-Bangsa Bersatu (UNGA) Ke-77.

Majoriti Menteri Kabinet tak setuju?

Menurut sumber itu, maklum balas diterima ialah 13 Menteri dari Perikatan Nasional (PN) iaitu sembilan dari BERSATU dan empat dari PAS tidak mahu PRU-15 diadakan dalam tahun ini. Daripada 11 Menteri mewakili UMNO, ada yang tidak ‘sehaluan’ dengan Presiden UMNO, Datuk Seri Ahmad Zahid Hamidi, juga tidak memilih PRU-15 diadakan dalam tahun ini.

Maka, secara asasnya majoriti Menteri Kabinet tidak mahu pilihan raya itu diadakan tahun ini dengan alasan ‘demi rakyat’… sudah tentu berkisar kepada isu banjir.

Ini bermakna, ada halangan dan apa yang dipersetujui pada mesyuarat ‘top five’ dan MT UMNO esok, tidak semestinya dipersetujui Kabinet nanti.

Langkah ketiga ialah untuk Perdana Menteri membincangkan dengan pemimpin parti komponen Barisan Nasional (BN) terdiri daripada MCA, MIC dan Parti Bersatu Rakyat Sabah (PBRS) selain UMN0.

Setelah semua itu dibincangkan, maka langkah seterusnya ialah Perdana Menteri pergi mengadap Yang di-Pertuan Agong bagi mendapat perkenan untuk pembubaran Parlimen.

Pihak pembangkang terutama gabungan parti dalam Pakatan Harapan (PH) iaitu PKR, DAP dan Parti Amanah Negara (AMANAH), turut tidak bersetuju PRU-15 diadakan dalam tempoh terdekat, juga dengan alasan ‘demi rakyat’ kerana masalah banjir.

Dalam mana-mana negara yang mengamalkan sistem demokrasi berparlimen, tidak ada kerajaan atau Perdana Menteri ‘mendengar’ nasihat parti-parti pembangkang bila masa sesuai untuk mengadakan pilihan raya apatah lagi untuk membincangkannya bersama. Itu adalah hak mutlak Perdana Menteri.

Malah, jarang seseorang Perdana Menteri bersikap ‘gentleman’ untuk ‘terikat’ berbincang terlebih dahulu dengan anggota parti dan Kabinet. Sebaliknya, Perdana Menteri akan hanya memberitahu parti dan Kabinet ‘saya mahu mengadakan pilihan raya pada tarikh ini… dan sebagainya’. Terima dan hadam, suka atau tidak suka, kerana itu hak mutlak Perdana Menteri.

Mungkin Ismail Sabri perlu mengubah pendekatan ‘gentleman’ kepada pendirian lebih tegas, seperti mana dilakukan Tun Dr Mahathir Mohamad sepanjang 22 tahun sebagai Perdana Menteri ke-4… iaitu boleh dengar segala saranan, cadangan dan nasihat tapi akhirnya ‘batang tubuh’ Perdana Menteri itu sendiri membuat pendirian paling tegas dan muktamad.

Ajak sama GPS berbincang

Apapun, jika Ismail Sabri mengambil beberapa langkah pertemuan dengan ‘top five’ dan MT UMNO, kemudian disusuli perbincangan dengan parti komponen BN selain Kabinet, mengapa tidak diajak sekali berbincang dengan Gabungan Parti Sarawak (GPS)?

GPS pimpinan Datuk Patinggi Tan Sri Abang Johari Tun Openg bukan parti pembangkang meskipun kini sudah di luar BN, malah ada wakil dalam Kabinet persekutuan atas dasar GPS selaku parti bersekutu Kerajaan Pusat.

Sebelum pilihan raya tak ajak berbincang, tapi selepas PRU-15 baru nak ajak berunding semata-mata kerana mahu cukupkan jumlah kerusi untuk membentuk Kerajaan Persekutuan?

Jika Perdana Menteri menganggap GPS sebagai  ‘friendly gesture’ kepada parti PN dan BN, tunjukkanlah ‘kemesraan’ itu dengan turut mengajak berbincang. Mungkin GPS ada idea tersendiri bila waktu sesuai untuk PRU-15 dan apa perlu dilakukan untuk terus mencapai kemenangan besar di negeri ini.

GPS adalah gabungan empat parti tempatan Sarawak iaitu Parti Pesaka Bumiputera Bersatu (PBB), Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP).

Jangan jadikan GPS seperti ‘anak dara sunti’ yang jadi rebutan semua parti hanya selepas pilihan raya berakhir, bagi mencari serta mencukupkan jumlah untuk membentuk kerajaan.

Sokongan GPS amat penting dan boleh dikategorikan sebagai ‘king maker’. Ini terbukti berlaku apabila Muhyiddin akhirnya dilantik sebagai Perdana Menteri ke-8 pada 2020 dengan sokongan 114 Ahli Parlimen setelah GPS membuat pendirian. Sokongan GPS jugalah akhirnya menjadikan Ismail Sabri, Perdana Menteri ke-9 pada 2021 apabila mendapat sokongan 116 Ahli Parlimen.

Politik Sarawak adalah ‘politik pembangunan’ dan ‘politik harmoni’.

Jika mahukan sokongan hebat dari Sarawak dan Sabah, Perdana Menteri ke-10 nanti perlu memberi komitmen untuk menyelesaikan semua tuntutan Perjanjian Malaysia 1963 (MA63) sebelum PRU-16. Komitmen itu bukan sahaja dalam bentuk ungkapan atau kenyataan retorik bagi menyedapkan hati tetapi buat memorandum persefahaman (MoU) dan jika gagal memenuhinya, tarik balik sokongan?

Rakyat Sarawak sudah lali dengan janji seperti mana lagu popular penyanyi Aishah iaitu ‘Janji Manis Mu’.  Maka, hayatilah lagu ‘I Want Your Promise Fulfilled’ nyanyian Thompson Oranu.

* Penulis adalah Penasihat Editorial Eksekutif Utusan Sarawak

See author's posts


Suntikan vaksin dari pintu ke pintu

POIENITA VOINII: Petani Sorin Tuza menghela nafas lega ketika seorang doktor dan dua jururawat yang menawarkan suntikan Covid-19 mengetuk pintunya di sebuah kampung terpencil di pergunungan Carpathian di Romania.

“Saya bersyukur mereka datang sejauh ini,” kata Tuza, seorang penghidap diabetes buta yang menghabiskan dua minggu di hospital setelah dijangkiti penyakit itu beberapa bulan lalu.

“Penyakit ini bukan guraun,” kata wanita berusia 45 tahun itu yang menetap di Poienita Voinii,

Walaupun sakit, isteri Tuza Mirela masih tidak percaya virus itu ada tetapi dengan berat hati setuju untuk diberi vaksin.

Doktor Stefan Repede yang menghabiskan satu jam di jalan gunung untuk mencapai penduduk desa sekitar 40 orang mengkoordinasikan projek tersebut untuk pemvaksinan di daerah terpencil di daerah tengah Hunedoara di Transylvania.

“Warga kota mendapat vaksin bila-bila masa, tetapi bagaimana mereka yang berada di luar bandar terpencil?,” ujar doktor yang berusia 64 tahun sambil menambah bahawa dia memerangi anti-vaksin selama 33 tahun tahun.

“Daerah Hunedoara diliputi 70 peratus kawasan gunung sehingga kami berusaha menjangkau mereka yang tidak dapat mengakses platform janji temu atau pergi ke pusat vaksinasi. Sejauh ini ia berjaya,” kata Ketua Daerah, Hunedoara Calin-Petru Marian.

Lebih daripada 3.8 juta orang di antara populasi Romania yang berjumlah 19 juta telah menerima sekurang-kurangnya satu dos vaksin Covid-19 setakat ini.

Selain itu, kerajaan juga melaksanakan ‘maraton vaksinasi’ dan pandu lalu dibuka 24/7 sebagai tambahan dalam talian dan sistem temu janji telefon dilaksanakan setakat ini.

“Romania berhasrat menyuntik lima juta orang penduduknya pada akhir Mei ini,’ ujar pakar sambil memberitahu usaha itu adalah mustahil berdasarkan situasi semasa.

Sejak awal wabak ini, Romania mencatatkan hampir 30,000 kematian.

“Fasa yang paling sukar adalah mencapai kawasan di mana orang Romawi tidak memiliki akses ke perkhidmatan perubatan,” kata Beatrice Mahler, pengurus sebuah hospital di Bucharest, kepada AFP.

“Kami memiliki sejumlah penduduk yang mana mereka tidak berpendidikan dan mesej yang kami kirim melalui stesen televisyen bahkan tidak dipahami,” ujar Beatrice.

Hanya sebilangan daripada 41 daerah di Romania yang mengetahui pelaksanaan Projek Karavan Vaksinasi Hunedoara.

Oleh kerana ramai doktor bekerja di luar negara, Romania berada di belakang kebanyakan negara Kesatuan Eropah (EU) yang lain dari segi jumlah doktor berlesen bagi setiap 100,000 penduduk, menurut data Eurostat, defisit yang paling teruk di kawasan luar bandar.

Poienita Voinii dan jirannya, Bunila adalah di antara lebih dari 210 kampung di seluruh negara yang tidak mempunyai pengamal am di lokasi, menurut laporan ombudsman Romania baru-baru ini.

Di Bunila, penduduk desa Ionel Preda tidak memerlukan pujukan daripada Dr. Repede dan pasukannya ketika mereka tiba.

“Saya mahukan vaksin sejak awal. Dan sekarang saya sangat gembira,” kata wanita berusia 72 tahun itu. -AFP

See author's posts


Setiap isi rumah layak terima bantuan makanan

NUR AIN OTSMAN

KUCHING: Setiap isi rumah layak menerima Bantuan Makanan Sarawakku Sayang.

Ahli Dewan Undangan Negeri (ADUN) Demak Laut, Dr Hazland Abang Hipni
berkata, seperti yang pernah dimaklumkan sebelum ini bahawa bantuan berkenaan
akan terus diagihkan kepada setiap isi rumah di kawasan Dewan Undangan Negeri
(DUN) Demak Laut.

“Setiap isi rumah akan dapat bantuan makanan ini tetapi secara
berperingkat.

“Ini bertujuan mematuhi Prosedur Operasi Standard (SOP) dalam tempoh
Perintah Kawalan Pergerakan (PKP),” katanya.

Oleh sebab itu, tambahnya, ada kampung yang menerima bantuan makanan ini
lewat dan ada kampung yang menerima awal.

“Kita memahami keperluan masyarakat dan dalam masa yang sama kita perlu
mengikuti SOP demi keselamatan bersama,” ujarnya lagi.

Sehingga kini, sebanyak 6,020 keluarga telah menerima Bantuan Makanan Sarawakku
Sayang sejak Fasa Kedua PKP dilaksanakan.

Pada Khamis lepas, sebanyak 1,039 keluarga dari Kampung Tabuan Dani,
Kampung Goebilt, Kampung Sungai Bako, Kampung Sejingkat Hilir, Kampung Selipar
Putus, Kampung Semilang, Kampung Beradek dan Taman Pine Villa telah menerima
sumbangan Bekalan Makanan Sarawakku Sayang dari Kerajaan Sarawak.

Mengulas mengenai Bantuan Khas Sarawakku Sayang (BKSS), masyarakat di DUN
Demak Laut yang  tidak tersenarai sebagai
penerima BKSS boleh membuat permohonan di laman web https://www.sarawak.gov.my/web/home/article_view/233/326/.

“Permohonan boleh dibuat melalui atas talian dengan melengkapkan borang
permohonan di link https://www.sarawak.gov.my/web/home/bkss_form/254
dan hantar.

“BKSS ini hanyak layak kepada setiap isi rumah (suami atau isteri)
dari golongan B40 dengan jumlah pendapatan isi rumah adalah kurang RM4,000
sebulan atau bujang yang berumur 40 tahun hingga 59 tahun, OKU berumur 18 tahun
hingga 59 tahun dengan pendapatan kurang RM2,000 sebulan.

“Manakala, mereka yang pernah menerima Bantuan Sara Hidup (BSH) pada
Januari 2020, tidak perlu membuat permohonan baharu kerana nama mereka secara
automatik akan menerima BKSS,” jelasnya.

See author's posts